pythainlp/thai-wiki-dataset-v4 huggingface dataset:
ล่าหัวใจ ยัยตัวร้าย

ล่าหัวใจ ยัยตัวร้าย  เป็นภาพยนตร์เกาหลี จัดฉายครั้งแรกในค.ศ. 2006 กำกับโดยแอนดริว เลาซึ่งเป็นผู้กำกับชาวฮ่องกง ที่มีผลงานมาแล้วอย่างภาพยนตร์ไตรภาคชุดสองคนสองคม โดยมีนักแสดงนำคือ จวน จีฮุน จากภาพยนตร์เรื่องยัยตัวร้ายกับนายเจี๋ยมเจี้ยม, จุง วู-ซุง จากภาพยนตร์เรื่องมหาสงครามกู้ปฐพี, เดวิด เจียง, ลี ซองแจ จากภาพยนตร์เรื่องสองโก๋ แสบเขย่าโลก และชอน โฮจิน จากภาพยนตร์เรื่องโฉดโคตรลวงโลก
ล่าหัวใจ ยัยตัวร้าย เป็นภาพยนตร์รักประโลมโลก อันเป็นเรื่องราวระหว่างศิลปินนักวาดภาพสาว (จวน จีฮุน) กับนักสืบตำรวจสากล และนักฆ่ามืออาชีพ ซึ่งผูกปมให้ผู้ชมได้ติดตามเรื่องราวเกี่ยวกับความรักของตัวละครเหล่านั้น โดยมีการถ่ายทำที่ประเทศเนเธอร์แลนด์ตลอดทั้งเรื่อง ซึ่งส่วนใหญ่ถ่ายในเมืองอัมสเตอร์ดัม, ฮาร์เลม และเอเพน ภาพยนตร์ผลิตโดย iFilm และจัดฉายขึ้นครั้งแรกที่เกาหลีใต้ในวันที่ 9 มีนาคม ค.ศ. 2006
ภาพยนตร์ดังกล่าวแบ่งออกเป็นสองเวอร์ชันคือฉบับตัดต่อเวอร์ชันเอเชีย กับฉบับตัดต่อเวอร์ชันนานาชาติ
เนื้อเรื่องย่อ.
เหตุการณ์ทั้งหมดเริ่มต้นที่กรุงอัมสเตอร์ดัม ประเทศเนเธอร์แลนด์ เมื่อเฮยอง (จวน จีฮุน) ซึ่งเป็นนักวาดภาพหญิงสาวได้พบกับรักครั้งแรก เมื่อเธอได้พบกับดอกเดซี่ที่มีคนส่งมาให้ทุกวันโดยที่เธอเองก็ไม่ทราบว่าชายผู้นั้นเป็นใคร ซึ่งแท้จริงแล้ว ชายผู้นั้นคือปาร์ค (จุง วู-ซุง) ที่แอบส่งดอกไม้มาให้
ต่อมาเฮยองได้พบกับชองวู (ลี ซองแจ) และขอให้เธอวาดภาพให้ เฮยองเข้าใจว่าผู้ชายคนนี้อาจเป็นคนที่นำดอกไม้มามอบให้กับเธอทุกวัน และเธอเองก็เริ่มมีความสนใจในตัวของชองวู ซึ่งชองวูได้แวะเวียนมาให้เฮยองวาดรูปบ่อยครั้งจนรู้สึกชอบเธอเช่นกัน โดยที่ไม่มีใครทราบมาก่อนเลยว่าแท้จริงแล้วชองวูคือเจ้าหน้าที่ตำรวจสากลที่ได้รับมอบหมายที่จะตามล่าผู้ร้ายคนหนึ่ง ซึ่งก็คือปาร์คผู้เป็นนักฆ่ามืออาชีพนั่นเอง แต่เขาก็ทำไม่ลงเนื่องด้วยรู้ว่าปาร์คเป็นคนคอยแอบส่งดอกไม้ตัวจริง ในขณะที่ปาร์คเองก็ต้องการตีตัวจากเฮยองเนื่องจากเขาประกอบอาชีพเป็นนักฆ่า ทั้งยังได้รับคำสั่งจากเจ้านายในการกำจัดชองวูด้วยเช่นกัน
คณะสถาปัตยกรรมศาสตร์ มหาวิทยาลัยศรีปทุม

คณะสถาปัตยกรรมศาสตร์ มหาวิทยาลัยศรีปทุม เป็นหน่วยงานระดับคณะในสังกัดมหาวิทยาลัยศรีปทุม ก่อตั้งขึ้นเมื่อปี พ.ศ. 2536 เพื่อทำหน้าที่จัดการเรียนการสอนด้านสถาปัตยกรรมศาสตร์ และเป็นไปตามปณิธานของ ผู้ก่อตั้งมหาวิทยาบัยศรีปทุม ที่ให้ความสำคัญดับการพัฒนาคน ควบคู่ไปกับการพัฒนาบ้านเมือง คณะฯ มุ่งเน้นและพัฒนาการเรียนการสอน โดยการออกแบบ 
1 หลักสูตรใหม่ ที่มีวิธีการสอนและกระบวนการเรียนรู้ที่แตกต่างจากสถาบันการศึกษาที่อื่น ที่เรียกว่าระบบ "House System"
2 กระบวนการเรียนการสอนที่เน้นให้นักศึกษาเรียนรู้จากประสบการณ์จริง พื้นที่จริง และตัวจริง หรือ สำนักงานออกแบบที่มีชื่อเสียงและได้รับรางวัลระดับนานาชาติ ที่เรียกระบบนี้ว่า " Firm Base Learning"
3 สร้างและพัฒนาองค์ความรู้เฉพาะด้าน เพื่อให้เกิดความเชี่ยวชาญเฉพาะกับอาจารย์ผู้สอน เพื่อส่งต่อให้กับนักศึกษา และสร้างจุดเด่นให้กับนักศึกษาที่จบไปนอกจากความรู้ทางด้านสถาปัตยกรรมที่เป็นพื้นฐาน รวมถึงการเรียนรู้บนพื้นที่จริงๆที่เรียนรู้ผ่านชุมชนและผู้ใช้ (users) ในชุมชนนั้นๆ ที่เรียกว่า "Area Base Learning"
4 สร้างกิจกรรมทางการศึกษาและกิจกรรมที่พัฒนาความคิดสร้างสรรค์ให้กับนักศึกษาอย่างต่อเนื่อง โดยเน้นให้นักศึกษามีส่วนร่วมและเป็นส่วนหนึ่งของผู้ทำกิจกรรมนั้นๆ
ประวัติ.
คณะสถาปัตยกรรมศาสตร์ มหาวิทยาลัยศรีปทุม ก่อตั้งขึ้นและดำเนินการสอน "หลักสูตรสถาปัตยกรรมศาสตรบัณฑิต" (สถ.บ.) สาขาสถาปัตยกรรมศาสตร์ หลักสูตร 5 ปี ตั้งแต่ปี พ.ศ. 2536 โดยมี ศาสตราจารย์ พลเรือตรี สมภพ ภิรมย์ ราชบัณฑิต เป็นคณบดีคนแรก เพื่อผลิตสถาปนิกที่มีความสามารถ และมีทักษะทางสถาปัตยกรรมศาสตร์ระดับสากล เป็นผู้ใฝ่รู้ มีจินตนาการสูง มีจรรยาบรรณ และคุณธรรมสามารถสร้างสรรค์ผลงานสถาปัตยกรรมที่ดี สนองประโยชน์ใช้สอย และเหมาะกับสภาพแวดล้อม มีเอกลักษณ์ซึ่งแสดงถึงศิลปวัฒนธรรมและประเพณีไทย และได้รับการรับรองหลักสูตรโดยทบวงมหาวิทยาลัย (สกอ.ในปัจจุบัน)ในวันที่ 26 พฤศจิกายน พ.ศ. 2536
ต่อมาในปี พ.ศ. 2540 อาจาร์ยนคร ศรีวิจารณ์ ได้เข้ามารับตำแหน่งคณบดีต่อจาก ศ.พล.ร.ต.สมภพ ภิรมย์ จนถึงแก่กรรมในปี พ.ศ. 2542 หลังจากนั้น รศ.สุทธิพันธ์ สุจริตตานนท์ ได้เข้ารับตำแหน่งคณบดีแทนในปี พ.ศ. 2542 จนหมดวาระการบริหารงานในปี พ.ศ. 2546 หลังจากนั้น ผศ.สุธน วิริยะสมบรูณ์ ได้เข้ารับตำแหน่งคณบดีในปลายปี พ.ศ. 2546 จนหมดวาระการดำรงตำแหน่งในปี พ.ศ. 2551 และพลเอกเสรี พุกกะมาน ที่ปรึกษาอธิการบดีและเป็นผู้ก่อตั้งคณะสถาปัตยกรรมศาสตร์ ได้เข้ารับดำรงตำแหน่งคณบดี และในปี พ.ศ. 2558 อาจารย์ธีรบูลย์ ฉลองมณีรัตน์ ได้รับแต่งตั้งเป็น คณบดี จนถึงปัจจุบัน
ในปี พ.ศ. 2545 คณะสถาปัตยกรรมศาสตร์ได้มีการปรับปรุงหลักสูตร สถาปัตยกรรมศาสตรบัณฑิต ให้มีความทันสมัย สอดคล้องกับการพัฒนาของเทคโนโลยีการออกแบบและการก่อสร้างสถาปัตยกรรม ตลอดจนการอนุรักษ์พลังงานและสิ่งแวดล้อม โดยเริ่มใช้หลักสูตรที่ปรับปรุงใหม่นี้ตั้งแต่ พ.ศ. 2546 เป็นต้นมา
เอ็ดวิน ฟัน เดร์ซาร์

เอ็ดวิน ฟัน เดร์ซาร์ (เกิดวันที่ 29 ตุลาคม ค.ศ. 1970) เป็นผู้บริหารและอดีตนักฟุตบอล เขาเป็นอดีตหัวหน้าฝ่ายบริหารของอาเอฟเซ อายักซ์ ที่เขาเคยเล่นให้ในต้นคริสต์ทศวรรษ 1990 เขาถือเป็นส่วนหนึ่งของทีมอายักซ์ที่ชนะเลิศยูฟ่าแชมเปียนส์ลีกใน ค.ศ. 1995 จากนั้นไปทำหน้าที่เป็นผู้รักษาประตูโดยออกจากอายักซ์เพื่อเข้าร่วมสโมสรยูเวนตุสใน ค.ศ. 1999 และในสองปีต่อมาได้ย้ายไปประเทศอังกฤษที่สโมสรฟูลัมแล้วย้ายไปที่แมนเชสเตอร์ยูไนเต็ดใน ค.ศ. 2005 โดยเขาชนะแชมเปียนส์ลีกครั้งที่สองใน ค.ศ. 2008 ทำให้เป็นหนึ่งใน 8 ผู้เล่นที่ชนะการแข่งขันมากกว่าหนึ่งสโมสรในเวลานั้น เขาเลิกเล่นฟุตบอลใน ค.ศ. 2011 แต่กลับมาเล่นใหม่ใน ค.ศ. 2016 เพื่อแข่งให้กับเฟเฟ โนร์ดไวก์ ซึ่งเป็นสโมสรที่เขาเคยเล่นในวัยเด็ก เขาลงเล่นให้กับทีมชาติเนเธอร์แลนด์ 130 ครั้ง กลายเป็นผู้เล่นในลงเล่นมากที่สุดของประเทศจนกระทั่งเวสลีย์ สไนเดอร์ทำลายสถิตินี้ใน ค.ศ. 2017
นักวิจารณ์และผู้เล่นร่วมทีมจัดให้ฟัน เดร์ซาร์เป็นหนึ่งในผู้รักษาประตูที่ดีที่สุดตลอดกาล เขายังเป็นหนึ่งในนักฟุตบอลที่ประสบความสำเร็จที่สุด โดยได้รับรางวัลถึง 26 ครั้ง ส่วนใหญ่ได้ตอนเล่นให้กับอายักซ์กับแมนเชสเตอร์ยูไนเต็ด
ชีวิตส่วนตัว.
ฟัน เดร์ซาร์กับ Annemarie van Kesteren ภรรยาของเขา มีลูกสองคน ทั้งคู่จัดพิธีแต่งงานที่ Beurs van Berlage ในอัมสเตอร์ดัม เมื่อวันที่ 20 พฤษภาคม ค.ศ. 2006
เกียรติยศ.
เครื่องราชอิสริยาภรณ์
เจ้าพระยายมราช (ครุฑ)

เจ้าพระยายมราช นามเดิม ครุฑ เป็นเสนาบดีกรมพระนครบาลในรัชสมัยพระบาทสมเด็จพระจอมเกล้าเจ้าอยู่หัว
ประวัติ.
เจ้าพระยายมราช มีนามเดิมว่า ครุฑ เป็นบุตรพระยาอภัยรณฤทธิ์ (ช้าง) มีต้นตระกูลเป็นชาวเขมร#เปลี่ยนทาง เกิดเมื่อวันพุธ ขึ้น 10 ค่ำ เดือน 5 ปีมะโรง แต่วันพุธเป็นวันขึ้น 11 ค่ำ ส่วนวันขึ้น 10 ค่ำเป็นวันอังคาร จึงอาจตรงกับวันที่ 5 หรือ 6 เมษายน พ.ศ. 2351 ท่านเป็นข้าหลวงเดิมในพระบาทสมเด็จพระพุทธเลิศหล้านภาลัย และเข้ารับราชการมาตั้งแต่รัชกาลนั้น จนถึงรัชสมัยพระบาทสมเด็จพระนั่งเกล้าเจ้าอยู่หัว จึงได้รับแต่งตั้งเป็น "จมื่นสรรเพธภักดี" หัวหมื่นมหาดเล็ก
ต่อมาในรัชสมัยพระบาทสมเด็จพระจอมเกล้าเจ้าอยู่หัว ทรงโปรดเกล้าให้เป็น"พระยาจำนงภักดี" จางวางมหาดเล็ก แล้วเลื่อนเป็น"พระยาราชวรานุกูล วิบูลยภักดีวิริยพาห" ปลัดทูลฉลองกรมมหาดไทย ถึงปี พ.ศ. 2407 ทรงโปรดเกล้าให้เลื่อนเป็น"เจ้าพระยายมราช ชาติเสนางคนรินทร์ มหินทราธิบดีศรีวิชัย ราชมไหสวรรยบริรักษ์ ภูมิพิทักษโลกาธิกรณ์ ทัณฑฤทธาดิศร สิงหพาหเทพยมุรธาธร มหานครบาลสมุหบดี อภัยพิริยบรากรมพาหุ"
เจ้าพระยายมราช (ครุฑ) ถึงแก่อสัญกรรมเมื่อวันอาทิตย์ แรม 14 ค่ำ เดือนอ้าย ปีฉลู ตรงกับวันที่ 17 ธันวาคม พ.ศ. 2408 สิริอายุ 57 ปี
ครอบครัว.
เจ้าพระยายมราช (ครุฑ) มีบุตรธิดา 3 คน ไม่ได้เข้ารับราชการใด ๆ ได้แก่
หนูเหม็น

หนูเหม็น หรือ สาโท เป็นสัตว์เลี้ยงลูกด้วยนมขนาดเล็ก ชนิดหนึ่ง มีชื่อวิทยาศาสตร์ว่า "Echinosorex gymnurus" จัดอยู่ในวงศ์ Erinaceidae ซึ่งจัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Echinosorex"
หนูเหม็น มีรูปร่างลักษณะคล้ายหนูที่อยู่ในอันดับสัตว์ฟันแทะ แต่หนูเหม็นเป็นสัตว์ที่อยู่ในวงศ์เฮดจ์ฮอกเช่นเดียวกับเฮดจ์ฮอก มีขนยาวปุกปุยรุงรังสีดำแซมขาว หัวมีขนสีขาวและมีแถบดำพาดผ่านตาเห็นได้ชัดเจน ปลายปากด้านบนและดั้งจมูกยาวเรียวยื่นออกไปมากกว่าปลายริมฝีปากล่าง หางมีเกล็ดเล็ก ๆ ปกคลุมคล้ายหางหนู มีสีดำและปลายหางสีขาว พบกระจายพันธุ์อยู่ในแถบเทือกเขาตะนาวศรีในเขตพม่า และภาคใต้ของไทยตั้งแต่คอคอดกระลงไปตลอดแหลมมลายู, เกาะสุมาตรา และเกาะบอร์เนียว 
มีขนาดลำตัวยาว 26–45 เซนติเมตร หางยาว 20–21 เซนติเมตร มีน้ำหนัก 0.5–1.1 กิโลกรัม ถือว่าเป็นสัตว์ที่มีขนาดใหญ่ที่สุดในวงศ์และอันดับนี้
สามารถแบ่งออกได้เป็น 2 ชนิดย่อย คือ" E.g.albus" พบในตอนตะวันออกและตอนใต้ของเกาะบอร์เนียว และ "E.g.cadidus" พบในตอนตะวันตกของเกาะบอร์เนียว
เป็นสัตว์ที่มีกลิ่นตัวเหม็นรุนแรงจึงเป็นที่มาของชื่อ ซึ่งกลิ่นตัวนี้คล้ายกับกลิ่นระเหยของแอมโมเนีย สามารถส่งกลิ่นออกไปได้ไกลเป็นระยะหลายเมตร ใช้สำหรับติดต่อกับหนูเหม็นตัวอื่น มักอาศัยอยู่ตามลำพัง ชอบอาศัยอยู่ในที่ชื้นแฉะตามป่าดิบชื้น เช่น ป่าโกงกาง, ป่าตามพื้นที่ราบเชิงเขา โดยเฉพาะตามหุบเขาที่มีป่ารกทึบ ติดกับลำธารที่มีน้ำไหลผ่าน ซึ่งเหมาะเป็นแหล่งในการหาอาหารได้สะดวก เป็นสัตว์ที่ออกหากินในเวลากลางคืน อาหาร ได้แก่ หนอน, ด้วง และแมลงต่าง ๆ, ไส้เดือนดิน สามารถที่จะล่าสัตว์เล็ก ๆ กิน เช่น ลูกกบ, เขียด, กุ้ง, ปู, ปลา และหอย ได้ด้วย กลางวันจะพักอาศัยหลบซ่อนอยู่ในรูดิน โพรงไม้และตามซอกใตัรากไม้ในป่าทั่วไป มีฤดูผสมพันธุ์ตลอดทั้งปี ๆ ละ 2 ครอก มีลูกครอกละ 2 ตัว มีนิสัยค่อนข้างดุร้าย
ปัจจุบันเป็นสัตว์ที่หายาก มีแนวโน้มใกล้สูญพันธุ์ เนื่องจากสภาพพื้นที่ ๆ อยู่อาศัยถูกทำลาย และเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
หนูเหม็น มีความเชื่อมาแต่โบราณว่า หากเก็บกระดูกไว้จะสามารถแก้เสน่ห์ยาแฝดหรือมนต์ดำได้
แคนดี้ รากแก่น

แคนดี้ รากแก่น (เกิด 29 กุมภาพันธ์ พ.ศ. 2523) เป็นนักร้อง, นักแสดง, พิธีกร และนักจัดรายการวิทยุชาวไทย มีชื่อเสียงและเป็นที่รู้จักในฐานะนักจัดรายการวิทยุในคลื่น ลูกทุ่งมหานคร FM.95.0 Mhz. ของสถานีวิทยุ อ.ส.ม.ท.
ประวัติ.
แคนดี้ รากแก่น เป็นลูกสาวของบานเย็น รากแก่น ศิลปินแห่งชาติ กับเทพบุตร วิมลชัยฤกษ์ เกิดที่กรุงเทพมหานคร ก่อนที่จะย้ายกลับไปยังอำเภอเมือง จังหวัดอุบลราชธานี บ้านเกิดของมารดา มีพี่น้อง 3 คน คือ แอนนี่ รากแก่น แคนดี้ รากแก่น และโทนี่ รากแก่น แคนดี้เป็นคนกลาง บิดามารดาแยกกันอยู่ตั้งแต่เด็ก แคนดี้เรียนจบ high school ที่ Melbourne Australia 
แล้วกลับมาเรียนต่อที่ไทย จนจบปริญญาโท วิทยาศาสตรมหาบัณฑิต สาขาเทคโนโลยีสารสนเทศ มหาวิทยาลัยรังสิต
แคนดี้ ได้ทำวงดนตรีพื้นบ้านอีสานร่วมกับบานเย็น รากแก่น มารดาของเธอ โดยมีชื่อวงว่า "รากแก่น แฟมิลี่" (Rakkaen family)
ผลงาน.
รายการวิทยุ.
DJ. Kandy ประจำการวัน อังคาร-พุธ 
21.00-24.00 น. 
และวันอาทิตย์ รายงานชาร์จ
24.00-02.00 น.
ศรีราชา วงศารยางกูร

ศาสตราจารย์ ศรีราชา วงศารยางกูร (สกุลเดิม เจริญพานิช) ประธานผู้ตรวจการแผ่นดินของประเทศไทย อดีตสมาชิกสภาร่างรัฐธรรมนูญ พ.ศ. 2550 และอดีตรองอธิการบดีมหาวิทยาลัยสุโขทัยธรรมาธิราช (มสธ.)
การศึกษา.
ศาสตราจารย์ ศรีราชา วงศารยางกูร หรือ ศ.ดร.ศรีราชา วงศารยางกูร สำเร็จการศึกษาชั้นมัธยมศึกษาจากโรงเรียนสวนกุหลาบวิทยาลัย ระดับปริญญาตรี ครุศาสตรบัณฑิต (เกียรตินิยมอันดับสอง) จากคณะครุศาสตร์ จุฬาลงกรณ์มหาวิทยาลัย และนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ จากนั้นจึงได้ศึกษาต่อในระดับปริญญาโท และระดับปริญญาเอกจนสำเร็จการศึกษา ด้านกฎหมาย จากมหาวิทยาลัยทูเลน ประเทศสหรัฐอเมริกา 
การทำงาน.
ศ.ศรีราชา วงศารยางกูร เริ่มรับราชการเป็นอาจารย์ตรี ประจำคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2514 เป็นหัวหน้าภาควิชากฎหมายพาณิชย์ ในระหว่างปี พ.ศ. 2521 - 2522 ต่อมาจึงได้มารับตำแหน่งประธานคณะกรรมการประจำสาขาวิชานิติศาสตร์ มหาวิทยาลัยสุโขทัยธรรมาธิราช (เทียบเท่าคณบดี) ในปี พ.ศ. 2523 และเป็นรองอธิการบดี มหาวิทยาลัยสุโขทัยธรรมาธิราช ตั้งแต่ปี พ.ศ. 2528 - 2530 และปี พ.ศ. 2545 - 2549
นอกจากงานสอนในมหาวิทยาลัยแล้ว ศ.ศรีราชา วงศารยางกูร ยังได้รับการแต่งตั้งเป็นกรรมการผู้ทรงคุณวุฒิอีกหลายตำแหน่ง อาทิ กรรมการผู้ทรงคุณวุฒิในคณะกรรมการนโยบายป่าไม้แห่งชาติ กรรมการกฤษฎีกา กรรมการสภาวิจัยแห่งชาติ ผู้ทรงคุณวุฒิสภาการศึกษา อนุกรรมการฝ่ายกฎหมาย สำนักงานคณะกรรมการคุ้มครองผู้บริโภค
ต่อมาในปี พ.ศ. 2550 ศ.ศรีราชา วงศารยางกูร ได้รับการแต่งตั้งเป็นสมาชิกสภาร่างรัฐธรรมนูญ และกรรมาธิการยกร่างฯ จนกระทั่งในเมื่อวันที่ 5 เมษายน พ.ศ. 2553 จึงได้รับโปรดเกล้าฯ แต่งตั้งเป็น ผู้ตรวจการแผ่นดิน และได้รับการแต่งตั้งเป็นประธานผู้ตรวจการแผ่นดิน
การได้รับพระราชทานนามสกุล.
ศ.ดร.ศรีราชา เจริญพานิช ได้รับพระราชทานชื่อสกุล ว่า "วงศารยางกูร" เมื่อวันที่ 24 กันยายน พ.ศ. 2557
ระบบการจัดการเรียนรู้

ระบบการจัดการเรียนรู้ (อังกฤษ : Learning Management System; LMS) เป็นระบบที่ใช้บริหารจัดการจัดกลุ่มเนื้อหาและกิจกรรมการเรียนรู้ โดยประกอบด้วย ผู้ดูแลระบบผู้สอน (Instructor) ผู้เรียน ระบบ มีทั้งแบบฟรีและไม่ฟรี
ระบบการจัดการเรียนรู้ เป็นระบบจัดการการเรียนการสอนออนไลน์ผ่านเครือข่ายอินเทอร์เน็ต ที่มีเครื่องมือที่สำคัญสำหรับผู้สอน ผู้เรียนและผู้ดูแลระบบ ได้แก่ ระบบจัดการรายวิชา ระบบจัดการข้อมูลบทเรียนระบบจัดการการสร้างเนื้อหารายวิชา ระบบจัดการเครื่องมือวัดผลการเรียนรู้ ระบบจัดการข้อมูลผู้เรียนระบบเครื่องมือช่วยจัดการสื่อสารและปฏิสัมพันธ์และจัดกระบวนการเรียนรู้ ได้แก่ การสื่อสาร แชต, อีเมล,เว็บบอร์ด รวมไปถึงการเก็บสำรองข้อมูลและการรายงานผล เป็นต้น
องค์ประกอบหลัก.
1.ระบบจัดการรายวิชา (Course Management System) ได้แก่ เครื่องมือช่วยสร้างรายวิชา จัดทำ และนำเข้าเนื้อหาของรายวิชาจัดทำแหล่งค้นคว้าข้อมูลในรายวิชาทำกิจกรรมเสริมในรายวิชา 
2.ระบบบริหารจัดการข้อมูลผู้เรียน (User Management System) ได้แก่ ระบบบริหารการจัดการ ผู้เรียนในรายวิชา สามารถสร้างกลุ่มผู้เรียนตามการเข้าใช้งานได้หลายระดับ มีระบบตรวจสอบสมาชิกผู้ใช้งาน และการเก็บรายละเอียดข้อมูลผู้เรียน 
3.ระบบตรวจสอบกิจกรรมและติดตามประเมินผล (Test & Tracking Management System) ได้แก่ เครื่องมือช่วยสร้างกิจกรรมแบบทดสอบ กิจกรรมการบ้าน และระบบทดสอบประเมินผลการเรียน 
4.ระบบจัดการการสื่อสารและปฏิสัมพันธ์ (Communication Management System) เป็นส่วน ส่งเสริมการเรียนให้มีการติดต่อสื่อสารกัน ทั้งระหว่างผู้สอน–ผู้สอน, ผู้สอน–ผู้เรียน, และผู้เรียน–ผู้เรียนซึ่งมีทั้ง รูปแบบ Online และ Offlineได้แก่ Web-board, E-mail, Chatroom, News, Calendar เป็นต้น
จอน วอยต์

โจนาธาน วินเซนต์ วอยต์  เกิดเมื่อวันที่ 29 ธันวาคม ค.ศ. 1938 เป็นนักแสดงชาวอเมริกัน มีผลงานโดดเด่นในช่วงปลายคริสต์ทศวรรษ 1960 จากภาพยนตร์เรื่อง "มิดไนต์คาวบอย" จากเรื่องนี้ทำให้เขาได้รับการเสนอชื่อเข้าชิงรางวัลออสการ์เป็นครั้งแรก และเมื่อผ่านไปหลายทศวรรษ วอยต์ก็ยังคงได้รับบทบาทท้าทาย อาทิ ในภาพยนตร์เรื่อง "Deliverance" (1972), และ "Coming Home" (1978) ที่ทำให้เขาได้รับรางวัลออสการ์ สาขานักแสดงนำชายยอดเยี่ยม วอยต์ยังรับบทเป็น นักข่าวกีฬา ฮาเวิร์ด โคเซล ในภาพยนตร์ชีวประวัติเรื่อง "Ali" ซึ่งทำให้เขาได้เข้าชิงออสการ์เป็นครั้งที่ 4 เขายังแสดงในซีรีส์ในฤดูกาลที่ 7 ของ "24 ชั่วโมงอันตราย" ในบทตัวร้าย โจนาส ฮอดเจส
วอยต์ เป็นบิดาของนักแสดง เจมส์ แฮเวนและแองเจลินา โจลี และยังเป็นพี่ชายนักร้อง นักแต่งเพลง ชิป เทย์เลอร์ และนักธรณีวิทยา แบร์รี วอยต์
ชิงหมาเถิด

ชิงหมาเถิด  เป็นภาพยนตร์ไทยแนวแอ็คชั่นคอเมดี้ ที่ออกฉายวันที่ 28 ตุลาคม พ.ศ. 2553 สร้างและจัดจำหน่ายโดย โมทีฟ พลัส กำกับและร่วมแสดงโดย พงษ์พัฒน์ วชิรบรรจง นำแสดงโดย มาริโอ เมาเร่อ รับบท อาร์ท, ปกรณ์ ฉัตรบริรักษ์ รับบท แบงค์, เจริญพร อ่อนละม้าย หรือ โก๊ะตี๋ อารามบอย รับบท เด่น, โกวิท วัฒนกุล รับบท สุเทพ, ร่วมด้วยนักแสดงน้องใหม่ คือ ณัฐปภัสร์ ธนาธนมหารัตน์ รับบท เมย์, และ น้องพอใจ สุนัขพันธุ์พูริ รับบท หมาหิมะ 
ภาพยนตร์มีเพลงประกอบชื่อเดียวกับเรื่อง ขับร้องโดย ศุภกรณ์ กิจสุวรรณ และ โก๊ะตี๋ อารามบอย 
เรื่องย่อ.
ณ ประเทศแห่งหนึ่ง ซึ่งเป็นดินแดนที่เต็มไปด้วยสีสันหลากหลาย ทุกคนในประเทศนี้กำลังตื่นเต้นและรอคอยอย่างใจจดใจจ่อ กับงานสำคัญระดับประเทศ คืองานฉลองครบรอบวันเกิด 1 ปีของหมาหิมะ เป็นหมาที่เป็นขวัญใจของคนทั้งประเทศ หมาพิเศษสุดแสนจะหายาก ที่ทางประเทศหิมาลัยได้มอบให้เพื่อแสดงไมตรีจิตอันดีต่อกัน
ขณะที่คนทั้งประเทศกำลังมีความสุขอยู่นั้น ชายหนุ่ม 3 คน (มาริโอ้ เมาเร่อ), (ปกรณ์ ฉัตรบริรักษ์) และ (เจริญพร อ่อนละม้าย) กำลังมองสังคมอย่างไม่พอใจว่า ทำไมประเทศนี้ถึงให้ความสำคัญกับหมาหิมะ พวกเขาจึงหาหนทางทำในสิ่งที่ตรงข้ามกับคนทั้งประเทศคือ เขาจะขโมยหมาหิมะไป
อาชีวเวชศาสตร์

อาชีวเวชศาสตร์  เป็นวิชาการแพทย์แขนงหนึ่ง ว่าด้วยเรื่องการดูแลสุขภาพของคนทำงาน วิชาอาชีวเวชศาสตร์นี้ ครอบคลุมตั้งแต่การส่งเสริม ป้องกันโรค การรักษาโรค และการฟื้นฟูสุขภาพของคนทำงาน แต่เนื่องจากปัญหาโรคจากการทำงานส่วนใหญ่จะเป็นปัญหาที่ป้องกันได้ องค์ความรู้ของวิชานี้ในปัจจุบันจึงเน้นหนักไปทางการป้องกันโรคเป็นหลัก และวิชาอาชีวเวชศาสตร์ถูกจัดว่าเป็นแขนงหนึ่งของวิชาเวชศาสตร์ป้องกันด้วย แพทย์เฉพาะทางที่มีความเชี่ยวชาญในวิชาอาชีวเวชศาสตร์นั้นเรียกว่าอาชีวแพทย์
ความเป็นมาของอาชีวเวชศาสตร์.
ความสนใจในปัญหาสุขภาพของคนงานนั้น มีเกิดขึ้นเนื่องจากมีผู้สังเกตเห็นว่าการทำงานในโรงงานอุตสาหกรรม คนงานแต่ละคนจะต้องสัมผัสกับสารเคมีพิษ ฝุ่นละออง เสียงดัง การทำงานออกแรงในท่าทางต่างๆ ซ้ำๆ กันเป็นเวลานาน สิ่งคุกคามต่อสุขภาพแบบต่างๆ ซึ่งจะทำให้คนงานแต่ละคนเกิดโรคจากการทำงาน (occupational disease) ขึ้น ตามความเสี่ยงของลักษณะงานที่ทำ นายแพทย์ชาวอิตาลีชื่อ Bernardino Ramazzini เป็นคนแรกที่จุดประเด็นความสนใจนี้ขึ้น โดยได้เขียนสิ่งที่เขาค้นพบไว้ในหนังสือชื่อ De Morbis Artificum Diatriba (แปลว่า "โรคของคนทำงาน") ซึ่งตีพิมพ์ในปี ค.ศ. 1713 จากเนื้อหาในหนังสือเล่มนี้ ทำให้แพทย์หันมาให้ความสนใจกับการดูแลสุขภาพของคนทำงานมากขึ้น และนายแพทย์ Bernardino Ramazzini ถูกยกย่องให้เป็นผู้ให้กำเนิดวิชาอาชีวเวชศาสตร์
ขอบเขตของวิชาอาชีวเวชศาสตร์.
ปัจจุบันวิชาอาชีวเวชศาสตร์มีขอบเขตของเนื้อหาวิชาการดังนี้
ความสัมพันธ์ระหว่างอาชีวเวชศาสตร์กับอาชีวอนามัย.
อาชีวเวชศาสตร์เป็นส่วนหนึ่งของงานอาชีวอนามัย กล่าวคือ อาชีวอนามัย (occupational health) หมายถึงการดูแลสุขภาพอนามัยของคนทำงาน ผู้ดำเนินการคือผู้มีความรู้ทางด้านสาธารณสุขจากสาขาวิชาชีพใดก็ตาม ส่วนอาชีวเวชศาสตร์มีความหมายเฉพาะลงไป หมายถึงการดำเนินการดูแลสุขภาพของคนทำงานโดยใช้ศาสตร์ทางด้านการแพทย์ ดำเนินการโดยแพทย์เท่านั้น ซึ่งจะต้องมีการตรวจร่างกายผู้ป่วย การส่งตรวจทางห้องปฏิบัติการ โดยมีวัตถุประสงค์เพื่อให้เกิดการการป้องกัน การรักษา การฟื้นฟู การส่งต่อผู้ป่วยอันเกี่ยวเนื่องจากโรคจากการทำงาน หรือการเจ็บป่วยเนื่องจากการทำงานกับแพทย์สาขาอื่น หรือบริการสุขภาพอื่น ๆ รวมอยู่ด้วย ความสัมพันธ์ของอาชีวอนามัยกับอาชีวเวชศาสตร์ อาจเปรียบเทียบได้กับศาสตร์ทางการแพทย์สาขาอื่นเช่น ความสัมพันธ์ของนิติวิทยาศาสตร์กับนิติเวชศาสตร์ หรือจิตวิทยากับจิตเวชศาสตร์ เป็นอาทิ
วัดธาตุ (อำเภอชุมแพ)

วัดธาตุ เลขที่ 469 บ้านนาดอกไม้ หมู่ที่ 2 ตำบลชุมแพ อำเภอชุมแพ จังหวัดขอนแก่น เป็นชนิดวัดราษฎร์ สังกัดคณะสงฆ์มหานิกาย ก่อตั้งมาตั้งแต่ปี พ.ศ. 2221 และได้รับพระราชทานวิสุงคามสีมาเมื่อ พ.ศ. 2321 ชื่อเดิมคือ 
วัดโพธิ์ธาตุ เนื่องจากมีต้นโพธิ์ใหญ่และธาตุเจดีย์ภายในวัด
ที่ดินตั้งวัดเนื้อที่ 5 ไร่ 16 ตารางวา น.ส.๓ ก.เลขที่ 1352 อาณาเขต ทิศเหนือประมาณ 1 เส้น 1 วา จดถนนสาธารณะ ทิศใต้ประมาณ 2 เส้น 3 วา จดถนนสาธารณะ ทิศตะวันออกประมาณ 2 เส้น 12 วา จดถนนสาธารณะ มีที่ธรณีสงฆ์จำนวน 3 แปลง เนื้อที่ 3 ไร่ 1 งาน น..ส 3 ก.เลขที่ 1352 อาคารเสนาสนะประกอบด้วยอุโบสถ กว้าง 5.50 เมตร ยาว 15 เมตร เป็นอาคารคอนกรีตเสริมเหล็ก มีการบูรณปฏิสังขรณ์ พ.ศ 2427 ศาลาการเปรียญ กว้าง 12 เมตร ยาว 27 เมตร เป็นอาคารไม้ชั้นเดียว สร้างเมื่อ พ.ศ 2514 กุฎิสงฆ์ 4 หลัง เป็นอาคารไม้ 1 หลังครึ่งตึกครึ่งไม้ 2 หลัง ตึก 1 หลัง และศาลาบำเพ็ญกุศล 1 หลัง เป็นอาคารไม้ ปูชนียวัตถุมีเจดีย์ 2 องค์ องค์ที่ 1 กว้าง 4 เมตร ยาว 4 เมตร สูง 16 เมตร เจดีย์สร้าง สมัยกรุงศรีสัตนาคนหุต ล้านช้าง เวียงจันทน์ มีพระพุทธรูป ปางสมาธิ ประดิษฐ์สถานประจำ องค์พระธาตุ ส่วนองค์ที่ 2 สร้างเมื่อ พ.ศ 2517 กว้าง 4 เมตร ยาว 4 เมตร สูง 16 เมตร สร้างเพื่อบรรจุพระพุทธรูปที่ขุดมาจากกู่ กุดแห่น้อยเมื่อ พ.ศ 2519 การบริหารการศึกษาและการปกครอง มีเจ้าอาวาสรูปปัจจุบัน คือ พระจันทร์แดง ขนฺติโก การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศูนย์ศึกษาพุทธศาสนาวันอาทิตย์ เปิดสอนเมื่อ พ.ศ 2518
อาคารต่างๆในวัดธาตุ.
สิม พระอุโบสถ.
สิม (พระอุโบสถ) ตั้งอยู่ส่วนกลางของวัดธาตุ มีกำแพงแก้วล้อมรอบ เนื่องจากสิมวัดธาตุเป็นสิมเก่าแก่ เดิมที่เป็นอาคารโครงไม้เนื้อแข็งเช่น มะคา ไม้เต็งรัง ก่ออิฐฉาบปูนมีอายุกว่าสองร้อย ถึงสามร้อยปี ได้มีการบูรณปฏิสังขรณ์มาหลายครั้ง มีบันทึกเหตุการณ์สำคัญไว้ 2 ครั้ง จากหลักศิลาจารึก ครั้งแรกเมื่อปี พ.ศ 2468 และอีกครั้ง ได้บูรณะปฏิสังขรณ์ในปี พ.ศ 2527 แล้วเสร็จในปีพ.ศ. 2531 ได้ใช้ช่างชาวเวียดนามในการบูรณ ซึ่งแต่ละครั้งมีลักษณะที่แตกต่างกันออกไปตามสกุลช่าง หรือแตกต่างกันไปตามคตินิยมในแต่ละยุคสมัย
ซุ้มประตูโขง.
ซุ้มประตูโขงวัดธาตุ เป็นสถาปัตยกรรมศิลปะแบบช่างชาว ที่มีคุณค่าแห่งหนึ่ง ทั้งรูปแบบสถาปัตยกรรม และประติมากรรมตกแต่งที่มีความโดดเด่นเป็นเอกลักษณ์ สร้างขึ้นเมื่อ พ.ศ. 2513
พระพุทธรูปสำคัญภายในพระอุโบสถ.
1.พระประธานประจำองค์เจดีย์ พระปางสมาธิทรงเครื่อง
พระพุทธรูปคู่บ้านคู่เมือง เป็นพระพุทธรูป ปูนปั้นปางสมาธิทรงเครื่อง ศิลปะสกุลช่างชาว กรุงศรีสัตนาคนหุต ล้านช้าง เวียงจันทน์ สร้างเมื่อ พ.ศ 2221
ขนาดหน้าตัก ซม. สูง ซม. 
2.พระประธานประจำพระอุโบสถ ปรางมารวิชัย
เป็นพระพุทธรูป ปูนปั้นปรางมารวิชัย ศิลปะสกุลช่างชาวลาว สร้างเมื่อ พ.ศ 2474
ขนาดหน้าตัก 80 ซม. สูง 150 ซม. 
3.พระพุทธรูปหินแกะสลัก พระปรางมารวิชัย เป็นพระพุทธรูป หินทรายแกะสลัก ขนาดหน้าตัก 54 ซม. สูง 100 ซม.
4.พระพุทธรูป ปางประทานพร
พระพุทธรูป ปางประทานพร (ยืน) ขนาดหน้าตัก 17 ซม. สูง 26 ซม.
แหล่งข้อมูลอื่น.
วัดธาตุ บ้านแห่[]
พอล สโกลส์

พอล สโกลส์ (เกิด 16 พฤศจิกายน ค.ศ. 1974) เป็นอดีตนักฟุตบอลชาวอังกฤษ เคยรับงานเป็นผู้จัดการทีมโอลดัมแอทเลติกในอีเอฟแอลลีกทู และเป็นเจ้าของร่วมทีมซอลฟอร์ดซิตี เขาได้รับการกล่าวถึงเป็นหนึ่งในผู้เล่นกองกลางที่ดีที่สุดในรุ่นของเขาและหนึ่งในผู้เล่นที่ดีที่สุดตลอดกาลของแมนเชสเตอร์ยูไนเต็ด
ประวัติ.
พอล สโกลส์ เป็นบุตรชายของนายสจ็วต และนางมารีน่า สโกลส์ เกิดเมื่อวันที่ 16 พฤศจิกายน ค.ศ. 1974 ที่โรงพยาบาลโฮป ซึ่งเป็นโรงพยาบาลขนาดใหญ่ ในเขตซอลฟอร์ด,มหานครแมนเชสเตอร์ ก่อนที่ต่อมาครอบครัวของเขาจะย้ายมาอยู่ที่ย่านแลงก์ลี่ย์ซึ่งอยู่เขตรอชเดล ขณะที่เขาอายุเพียง1ขวบครึ่ง สโกลส์เริ่มเข้ารับการศึกษาชั้นประถมที่โรงเรียนโรมันคาทอลิก เซนต์แมรี่ โดยชื่นชอบและมีความสามารถในการเล่นคริกเกต และต่อมาได้เข้ารับการศึกษาในชั้นมัธยมที่โรงเรียนโรมันคาทอลิก คาร์ดินาล แลงก์ลี่ย์ โดยในช่วงนี้เอง ที่เขาได้เริ่มต้นฝึกฝนการเล่นฟุตบอลที่สโมสรแมนเชสเตอร์ยูไนเต็ดเป็นครั้งแรก ในขณะอายุ14ปี โดยมีผลงานฟุตบอลในระดับนักเรียนคือเป็นหนึ่งในตัวแทนของโรงเรียนไปแข่งขันฟุตบอลนักเรียนแห่งสหราชอาณาจักร ก่อนจะจบการศึกษาจากโรงเรียนนี้ในปี 1991
ประวัติการเล่นฟุตบอล.
1992-1996.
พอล สโกลส์ เป็นหนึ่งในสมาชิกชุดเยาวชนของแมนเชสเตอร์ยูไนเต็ดพร้อมกับฟิลลิปส์ เนวิลล์ ที่สร้างผลงานเข้าถึงรอบชิงชนะเลิศเอฟเอ ยูธคัพ ฤดูกาล 1992-1993 ซึ่งเป็นเกมส์เอฟเอ คัพในระดับเยาวชนของอังกฤษ โดยแพ้ให้กับทีมเยาวชนของลีดส์ ยูไนเต็ด 4-1 ในรอบชิงชนะเลิศ ต่อมาสโกลส์ได้เซ็นสัญญาเป็นนักฟุตบอลอาชีพกับสโมสรในวันที่23 กรกฎาคม 1993 โดยสวมเสื้อเบอร์24 แต่ไม่ได้ลงเล่นให้กับทีมชุดใหญ่เลย 
การลงสนามให้กับสโมสรแมนเชสเตอร์ยูไนเต็ดของพอล สโกลส์เป็นนัดแรกนั้น เกิดขึ้นในฤดูกาล 1994-1995 ในเกมส์ลีก คัพกับสโมสรพอร์ท เวล เมื่อวันที่ 21 พฤศจิกายน 1994 ซึ่งเขาประเดิมการลงสนามครั้งแรกด้วยการเหมายิงคนเดียว2ประตู พร้อมช่วยให้สโมสรชนะไปด้วยสกอร์ 2-1 ส่วนการลงสนามในพรีเมียร์ลีกเป็นครั้งแรกเกิดขึ้นในวันที่24 พฤศจิกายน 1994 ซึ่งเป็นเกมส์ออกไปเยือนสนามพอร์ทแมน โร้ด ของ"ม้าขาว"อิปสวิช ทาวน์ ซึ่งแม้สโมสรจะแพ้ไปด้วยสกอร์3-2 แต่สโกลส์ก็สร้างสิ่งที่น่าจดจำด้วยการยิงลูกสุดสวยในการลงเล่นพรีเมียร์ลีกเป็นครั้งแรกในชีวิตได้ ฤดูกาลดังกล่าวสโกลส์ได้ลงสนามในพรีเมียร์ลีกทั้งสิ้น17นัด ยิงประตูได้5 ประตู
ในฤดูกาล1995-1996 หลังการย้ายไปร่วมทีมแมนเชสเตอร์ยูไนเต็ดของอเล็กซ์ เฟอร์กูสันทำให้สโกลส์ได้รับโอกาสลงสนามมากขึ้น และได้เล่นร่วมกับกองหน้าชั้นยอดอย่างเอริก คันโตน่าและแอนดี้ โคล ฤดูกาลนั้นสโกลส์ยิงได้14ประตูโดยเป็นการยิงในลีก10ประตู และคว้าแชมป์ลีกสมัยแรกของตัวเองมาครองได้สำเร็จ
ฤดูกาล1996-1997 สโกลส์เปลี่ยนมาสวมเสื้อหมายเลข18 แทนหมายเลข24 และคว้าแชมป์ลีกมาครองได้อีกสมัยหนึ่ง
ฤดูกาล1997-1998 รอย คีน มิดฟิลด์ของทีมได้รับบาดเจ็บหัวเข่าอย่างรุนแรง ทำให้สโกลส์ต้องถอยตัวเองลงมาเล่นเป็นกองกลาง และฤดูกาลนั้นทีมไม่ได้แชมป์รายการหลักใด ๆ เลย
ชีวิตส่วนตัว.
สโกลส์เป็นโรคหืด และประสบกับโรคเข่าปูด (Osgood–Schlatter disease) เขาแต่งงานกับแคลร์ (สกุลเดิม Froggatt)ที่เร็กแซม ประเทศเวลส์ ในเดือนกุมภาพันธ์ ค.ศ. 1999 ทั้งคู่อาศัยอยู่ในหมู่บ้านกราสครอฟต์ที่มหานครแมนเชสเตอร์ โดยมีลูกสาวคนเดียวและลูกชายสองคน ซึ่งลูกชายคนที่สองเป็นโรคออทิซึม
สถิติ.
นานาชาติ.
การลงแข่งและประตูในทีมชาติต่อปี
แดร์เรน เฟลตเชอร์

แดร์เรน บาร์ เฟลตเชอร์  เกิดเมื่อวันที่ 1 กุมภาพันธ์ ค.ศ. 1984 เป็นอดีตนักฟุตบอลชาวสกอตแลนด์ ในตำแหน่งกองกลาง ปัจจุบันเป็นผู้อำนวยการฝ่ายเทคนิคของแมนเชสเตอร์ยูไนเต็ด
ชีวิตส่วนตัว.
เขามีบุตรชายฝาแฝดสองคน คือ ดาร์เรน เฟล็ตเชอร์ และ ไทเลอร์ เฟล็ตเชอร์ ซึ่งทั้งคู่เป็นนักฟุตบอลเยาวชนของแมนเชสเตอร์ยูไนเต็ดเช่นเดียวกัน
เกียรติประวัติ.
แมนเชสเตอร์ยูไนเต็ด
รอส เทิร์นบูล

รอส เทิร์นบูล  เกิดเมื่อวันที่ 4 มกราคม ค.ศ. 1985 เป็นนักฟุตบอลชาวอังกฤษ ปัจจุบันเล่นกับสโมสรเชลซี ตำแหน่งผู้รักษาประตู
รอสส์ เทิร์นบูลล์เซ็นสัญญา 4 ปีกับเชลซีหลังจากย้ายมาจากมิดเดิ้ลซ์โบรเมื่อกลางปี 2010
เทิร์นบูลล์ที่หมดสัญญากับโบโร่ในขณะนั้นเลือกที่จะลงใต้มาอยู่กับเชลซีแทนที่จะอยู่กับทีมที่ต้องตกชั้นต่อไป
เขาเป็นผู้รักษาประตูในทีมชาติอังกฤษชุดเยาวชน เทิร์นบูลล์เกิดที่บิชอปโอ้คแลนด์และใต่เต้าขึ้นมาจนได้ลงเล่นเกมแรกกับโบโร่เมื่อเดือนพฤษภาคมปี 2006 ในเกมที่เสมอ 1-1 กับโบลตัน
ก่อนหน้านั้นเทิร์นบูลล์ถูกยืมตัวไปเล่นกับดาร์ลิงตัน, บาร์นส์ลีย์, แบรดฟอร์ด,และครูวหลังจากที่ทำผลงานได้ดีในนัดชิงเอฟเอยูธคัพที่โบโร่แพ้แมนเชสเตอร์ยูไนเต็ดในฤดูกาล 2002/03
เทิร์นบูลล์เล่นให้กับคาร์ดิฟในสัญญายิมตัวเพียงไม่นานเนื่องจากอาการบาดเจ็บเมื่อปลายปี 2007 ที่เขาลงเล่นแทนมาร์ค ชวาร์เซอร์ในชัยชนะ 2-1 เหนืออาร์เซนอล เมื่อจบฤดูกาลนั้น ชวาร์เซอร์ประกาศว่าจะย้ายทีม ทำให้เทิร์นบูลล์และแบรด โจนส์ต้องแย่งมือหนึ่งในฤดูกาลถัดไป
เป็นโจนส์ที่ได้รับความไว้วางใจจากแกเรธ เสาท์เกธ แต่เขาได้รับบาดเจ็บระหว่างการวอร์มอัพก่อนเกมพรีเมียร์ลีกนัดที่ 2 ของฤดูกาล ทำให้เทิร์นบูลล์ได้ลงสนามจนถึงช่วงปีใหม่
เทิร์นบูลล์ลงเล่นให้โบโร่เกมสุดท้ายในการพบกับเชลซีที่แสตมฟอร์ดบริดจ์เมื่อปลายเดือนมกราคมซึ่งโดนซาโลมอน กาลูทำคนเดียว 2 ประตู เขายังลงเล่นในเกมที่เราบุกไปชนะ 5-0 ที่ริเวอร์ไซด์เมื่อเดือนตุลาคมด้วย
รวมแล้วเทิร์นบูลล์ลงเล่นให้มิดเดิ้ลซ์โบรไป 29 นัดและอีก 67 นัดกับหลายสโมสรที่เขาถูกยืมตัวไปเล่น
เทิร์นบูลเป็นผู้รักษาประตูที่มีความทะเยอทะยาน เขามองว่าการย้ายมาเชลซีเป็นโอกาสดีที่จะได้แข่งกับเช็คในการเป็นมือหนึ่ง
เกมแรกของเขาคือเกมกับอินเตอร์ที่ลอสแอนเจลิสที่เราชนะไป 2-0 ในช่วงอุ่นเครื่องก่อนเปิดฤดูกาล เทิร์นบูลล์ลงเล่นในเกมทางการครั้งแรกเมื่อเดือนตุลาคมที่เขาลงสนามแทนฮิลาริโอที่ได้รับบาดเจ็บระหว่างเกมกับโบลตันในคาร์ลิ่งคัพ
เทิร์นบูลล์ลงเป็นตัวจริงเกมแรกในแชมเปียนส์ลีกกับอาโปเอล เขาป้องกันลูกยิงจากระยะประชิดได้ในช่วง 5 นาทีแรกก่อนที่จะเสีย 2 ประตูในเกมที่เราเสมอ 2-2
ฮิลาริโอได้รับบาดเจ็บก่อนเกมแชมเปียนส์ลีกนัดที่สองกับอินเตอร์ ทำให้เทิร์นบูลล์ได้ลงเล่นในเกมที่สำคัญที่สุดในการเล่นอาชีพ
เราเสียประตูช่วงท้ายทำให้การป้องกันลูกยิงจากเอโต้ของเทิร์นบูลล์ไม่มีความหมายมากนักอย่างที่ควรจะเป็น
5 วันหลังจากนั้น เทิร์นบูลล์ป้องกันลูกโหม่งระยะ 6 หลาของเอล ฮัดจิ ดิยุฟไม่ได้ ทำให้เราเสมอ 1-1 กับแบล็กเบิร์นและเป็นเกมสุดท้ายในฤดูกาลของเทิร์นบูลล์ก่อนที่เช็คจะกลับมา
วัดศรีมหาโพธิ์ (จังหวัดสุโขทัย)

วัดศรีมหาโพธิ์ เป็นวัดราษฎร์ สังกัดคณะสงฆ์มหานิกาย เถรวาท ตั้งอยู่เลขที่ 130 บ้านหลุ่ม หมู่ที่ 1 ตำบลบ้านหลุม อำเภอ เมือง จังหวัดสุโขทัย 
ประวัติ.
วัดศรีมหาโพธิ์ เป็นวัดที่มีพระพุทธรูปปางมารวิชัยสมัยสุโขทัย ทำจากเนื้อทองสัมฤทธิ์จำนวน 3 องค์ อายุประมาณ 700 กว่าปี แต่เดิมประดิษฐานอยู่ที่วัดใน (ปัจจุบันเป็นที่ตั้งของโรงเรียนศรีมหาโพธิ์) ต่อมาชาวบ้านได้อัญเชิญมาประดิษฐานยังวัดศรีมหาโพธิ์แล้วต่อมาได้เปลี่ยนนามวัดใหม่ว่า วัดศรีมหาโพธิ์ จนถึงปัจจุบัน 
ประวัติ.
วัดศรีมหาโพธิ์ สร้างขึ้นนับแต่ พ.ศ. 1920 เดิมเรียกว่า "วัดใต้" ต่อมาเมื่อพระมหาแนบมาดำรงตำแหน่งเจ้าอาวาส ได้ทำการบูรณะพัฒนาวัด จนเป็นหลักฐานมั่นคงแล้ว จึงได้เปลี่ยนชื่อวัดใหม่ว่า "วัดศรีมหาโพธิ์" วัดนี้ได้รับพระราชทานวิสุงคามสีมาวันที่ 10 ตุลาคม พ.ศ. 2523 เขตวิสุคามสีมากว้าง 15 เมตร ยาว 30 เมตรได้ผูกพัทธสีมาเดือนมีนาคม พ.ศ. 2525
ลำดับเจ้าอาวาส.
หลวงพ่อเลื่อน อดีตเจ้าอาวาส.jpg
พระครูแนม.jpg
เจียเน็ตต์ บีเดอร์มันน์

เจียเน็ตต์ บีเดอร์มันน์  เกิดเมื่อวันที่ 13 มิถุนายน ค.ศ. 1980 เป็นนักร้อง-นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2000 กับซิงเกิล "Go Back" และโด่งดังไปทั่วยุโรปกับซิงเกิล "Material Boy" ในปี ค.ศ. 2002 คอนเนอร์นับเป็นศิลปินเยอรมันที่ประสบความสำเร็จมากที่สุกคนหนึ่ง ด้วยยอดจำหน่ายอัลบั้มทั่วโลกกว่า 15 ล้านชุด
วิโรจน์ ตั้งวาณิชย์

วิโรจน์ ตั้งวาณิชย์ เป็นอาจารย์ ดาราและอดีตนักกิจกรรมชาวไทย ในวัยหนุ่มเข้าร่วมกับขบวนการนักศึกษาในเหตุการณ์ 14 ตุลา และเหตุการณ์ 6 ตุลา เป็นหนึ่งในผู้ร่วมแสดงละครล้อการเมืองที่ถูกกล่าวหาว่าหมิ่นพระบรมเดชานุภาพ เขาถูกจำคุกสองปีก่อนได้รับการปล่อยตัวในปี 2521 ต่อมาเป็นอาจารย์สอนเกี่ยวกับจีน ก่อนเป็นดาราและพิธีกรในเวลาต่อมา
ประวัติ.
วิโรจน์ ตั้งวาณิชย์ เป็นคนไทยเชื้อสายจีนแซ่ตั้ง จบการมัธยมศึกษาจากโรงเรียนวัดราชาธิวาส จบการศึกษามหาวิทยาลัยจากคณะศิลปศาสตร์ มหาวิทยาลัยธรรมศาสตร์ (เอกประวัติศาสตร์) ระหว่างที่ศึกษาอยู่นั้นเคยเข้าร่วมการเคลื่อนไหวกับขบวนการนักศึกษาในเหตุการณ์ 14 ตุลา และเหตุการณ์ 6 ตุลา โดยเฉพาะอย่างยิ่งในเหตุการณ์ 6 ตุลา เมื่อปี พ.ศ. 2519 วิโรจน์คือ 1 ใน 2 นักศึกษาที่แสดงละครล้อการเมืองที่ต่อมาถูกกล่าวหาว่าหมิ่นพระบรมเดชานุภาพ (อีก 1 คนนั้นคือ อภินันท์ บัวหภักดี) ซึ่งเป็นหนึ่งในสาเหตุที่ทำให้เกิดเหตุการณ์สังหารหมู่ต่อมา
หลังจากเหตุการณ์นี้ได้ถูกจองจำในเรือนจำถึง 2 ปี จนกระทั่งในปี พ.ศ. 2521 จึงได้รับพระราชทานอภัยโทษออกมาสู่อิสรภาพ จากนั้นจึงเดินทางไปภาคใต้ หาเลี้ยงชีพด้วยการร้องเพลงในสถานบันเทิงต่าง ๆ ก่อนที่ในปี พ.ศ. 2526 จะเดินทางไปศึกษาต่อในระดับปริญญาโทด้านภาษาจีน ที่มหาวิทยาลัยปักกิ่ง กรุงปักกิ่ง ประเทศจีน โดยใช้เวลาศึกษาอยู่นาน 5 ปี
หลังจากนั้นแล้ว ได้เป็นวิทยากรและอาจารย์พิเศษบรรยายเกี่ยวกับเรื่องราวในแง่มุมต่าง ๆ เกี่ยวกับจีนหรือภูมิปัญญาจีนตามสถานศึกษาต่าง ๆ จนมาถึงปัจจุบัน
วิโรจน์ เป็นที่รู้จักอย่างกว้างขวางครั้งแรกจากการเป็นพิธีกรภาคสนามจากรายการ "ตามไปดู" ทางช่อง 9
นอกจากนี้แล้ว ยังเป็นนักแสดงในบทประกอบจากภาพยนตร์และละครเรื่องต่าง ๆ อาทิ หงส์เหนือมังกร พ.ศ. 2543, "สุริโยไท" พ.ศ. 2544, มังกรเดียวดาย (ภาคต่อหงส์เหนือมังกร) พ.ศ. 2547, "หมวยอินเตอร์" พ.ศ. 2551, " มงกุฎดอกส้ม" พ.ศ. 2554, "หงส์เหนือมังกร" พ.ศ. 2560 และในการถ่ายทอดพิธีเปิดและพิธีปิดโอลิมปิกฤดูร้อน 2008 ที่ทางโทรทัศน์รวมการเฉพาะกิจแห่งประเทศไทย (ทีวีพูล) เป็นผู้ถ่ายทอดสัญญาณในประเทศไทย ก็รับหน้าที่ผู้บรรยายร่วมด้วย
งานการเมือง.
ในเหตุการณ์วิกฤตการณ์การเมืองในประเทศไทย พ.ศ. 2548-พ.ศ. 2551 ในการชุมนุมของพันธมิตรประชาชนเพื่อประชาธิปไตย ในปี พ.ศ. 2549 และ พ.ศ. 2551 เป็นผู้กำกับการแสดง "งิ้วธรรมศาสตร์" ที่เป็นการแสดงงิ้วล้อการเมืองระหว่างการชุมนุม ซึ่งเป็นที่ฮือฮาและกล่าวขานถึงอีกด้วย
เคยเป็นผู้สมัครรับเลือกตั้งสมาชิกวุฒิสภา ในพื้นที่กรุงเทพมหานคร ในการเลือกตั้งเมื่อวันที่ 19 เมษายน พ.ศ. 2549 แต่ไม่ได้รับการเลือกตั้ง เพราะได้รับการเลือกมาป็นลำดับที่ 27 ได้คะแนน 11,438 คะแนน
ในการเลือกตั้ง พ.ศ. 2554 ได้ลงสมัคร ส.ส.ในระบบบัญชีรายชื่อสังกัดพรรคชาติไทยพัฒนา ลำดับที่ 9
เป็นผู้ร่วมก่อตั้งและเป็นนายกสมาคมฟ้าสีรุ้งแห่งประเทศไทย ซึ่งเป็นองค์กรที่จดทะเบียนถูกต้องตามกฎหมายไทยแห่งแรกที่ทำงานเรื่องความหลากหลายทางเพศ
อัลลีโลพาธี

อัลลีโลพาธี  เป็นปรากฏการณ์ที่พืชชนิดหนึ่งปล่อยสารพิษออกไปทำอันตรายกับพืชข้างเคียง ซึ่งอาจถึงตายได้ พืชที่สร้างสารพิษมาเรียกว่าพืชผู้ปลดปล่อยสารพิษ (Donor plant) ผลกระทบของอัลลีโลพาธีมี 2 ระดับคือ
8 ขุนพลแห่งโอโรจิ

8 ขุนพลแห่งโอโรจิ หรือ ฮัคเคตสึชู  เรียกอีกชื่อว่าตระกูลโอโรจิ คือนักสู้ 8 คนจากเกมเดอะคิงออฟไฟท์เตอร์ส ที่มีความเกี่ยวพันกับโอโรจิ แต่ละคนมีพลังอำนาจในการควบคุมพลังธรรมชาติแตกต่างกันออกไป ในกลุ่มนี้จะมีนักสู้อยู่ 4 คนที่มีพลังฝีมือสูงส่งที่สุด ได้รับการแต่งตั้งให้เป็น "4 ราชันย์เทวะแห่งโอโรจิ" ในกลุ่ม 8 ขุนพล ประกอบไปด้วย:
4 ราชันย์เทวะแห่งโอโรจิ.
4 ราชันย์เทวะแห่งโอโรจิ  คือ เหล่ายอดนักสู้ที่มีพลังฝีมือสูงที่สุดในกลุ่ม "8 ขุนพลแห่งโอโรจิ" ประกอบไปด้วย เกนิตส์, คริส, เชอร์มี่ และยาชิโร่ นานาคาเสะ
วัดทาหนองยางไคล

วัดทาหนอยางไคล ตั้งอยู่บ้านหนองยางไคล หมู่ที่ 4 ตำบลทาทุ่งหลวง อำเภอแม่ทา จังหวัดลำพูน สังกัดมหานิกาย มีเนื้อที่ 7 ไร่ 1 งาน 39 วา เป็นโฉนดเลขที่ 123 เขตทิศตะวันออกของหมู่บ้าน อาณาเขตทิศเหนือติดถนนสาธารณะหมู่บ้าน ทิศใต้จดถนนสาธารณะหมู่บ้าน ทิศตะวันออกจดถนนสาธารณะหมู่บ้านและเหมืองสาธารณะ
เหตุที่ได้ชื่อว่า "หนองยางไคล" มีเรื่องเล่าว่า ในอดีตประมาณ 1000 กว่าปี สมัยร่วมพระนางจามเทวี มีพระธุดงค์รูปหนึ่งได้มาหยุดพักรักษาโรคไข้หวัด (ภาษาพื้นเมืองว่าพักยั้งไข้) ใกล้ ๆ บริเวณหนองน้ำแห่งนี้ นับแต่นั้นมาหนองน้ำแห่งจึงเรียกขานกันว่าหนองยั้งไข้ หนองยังไคร หนองยางไคล ตามลำดับ บางท่านก็เล่าว่ามิใช้พระธุดงค์ แต่เป็นเจ้าแม่จามเทวี ที่เป็นเจ้าเมืองสมัยนั้นจะเดินทางไปเขลางนคร มาหยุดพระประชวรที่นี้ นี้ก็เป็นอีกเรื่องหนึ่งที่น่าพิจารณา แต่ด้วยเหตุใดก็ตามหนองยางไคล ก็ยังได้ชื่อว่าเป็นที่พักรักษาไข้หวัด หรือยั้งไข้ อยู่ดี 
วัดทาหนอยางไคลได้ก่อสร้างวัดเมื่อ พ.ศ. 2457 ได้รับพระราชทานวิสุงคามสีมา เมื่อวันที่ 27 พฤษภาคม พ.ศ. 2531
รายนามเจ้าอาวาส.
การบริหารการปกครอง มีเจ้าอาวาสเท่าที่ทราบนามคือ
แอรอน แรมซีย์

แอรอน เจมส์ แรมซีย์ (เกิด 26 ธันวาคม ค.ศ. 1990) เป็นนักฟุตบอลชาวเวลส์ ปัจจุบันเล่นในตำแหน่งกองกลางให้กับพูมาสอูนัม สโมสรในลิกา เอเมเอกิส และทีมชาติเวลส์ 
แรมซีย์เล่นกับคาร์ดิฟฟ์ซิตีตั้งแต่เรียนอยู่ที่โรงเรียน โดยอยู่ในทีมฟุตบอลเยาวชน 8 ปีก่อนที่จะลงแข่งในทีมรุ่นใหญ่ 16 ครั้ง แรมซีย์ย้ายมาอยู่กับอาร์เซนอลในปี ค.ศ. 2008 หลังจากนั้นก็ต้องหยุดชะงักไปเมื่อขาหักจากในนัดที่แข่งกับสโตกซิตี โดยไรอัน ชอว์ครอส ได้ทำแรมซีย์ขาหักในฤดูกาลปี ค.ศ. 2010 หลังจากแรมซีย์พักฟื้นและได้เล่นในทีมสำรองของอาร์เซนอล จากนั้นแรมซีย์ได้ถูกยืมตัวไปยังนอตทิงแฮมฟอเรสต์ จนถึงต้นเดือนกรกฎาคม ค.ศ. 2011 และถูกยืมตัวไปเล่นให้กับสโมสรแรก คือ คาร์ดิฟฟ์ซิตี จนถึงเดือนกุมภาพันธ์ ค.ศ. 2011 ก่อนที่จะย้ายกลับมาอาร์เซนอลอีกครั้ง 
ในฤดูกาล 2013-14 แรมซีย์กลับมาเล่นได้อย่างโดดเด่นอีกครั้ง ยิงต่อเนื่องถึง 13 ประตู ใน 19 นัดหลังสุด และในนัดที่เจอคาร์ดิฟฟ์ แรมซีย์ยิงอีก 2 ประตู แต่ให้เกียรติทีมเก่าโดยไม่แสดงอาการดีใจหลังจากการทำประตู โดยในฤดูกาลนี้ถือว่าแรมซีย์เป็นผู้เล่นที่โดดเด่นที่สุดของอาร์เซนอลก็ว่าได้ 
จากนั้นในช่วงเปิดกล่องของขวัญ แรมซีย์ได้รับบาดเจ็บอย่างรุนแรง ต้องหยุดพักยาวนานกว่า 3 เดือน ซึ่งส่งผลกระทบต่อทีมเป็นอย่างมาก จนกลับมาสู่ทีมในฐานะตัวสำรองได้อีกครั้งในนัดที่อาร์เซนอลไปเยือนเอฟเวอร์ตัน และเป็นฝ่ายแพ้ไป 0-3 และได้ลงเป็นตัวจริงในเอฟเอคัพรอบรองชนะเลิศ ที่อาร์เซนอลเป็นฝ่ายเอาชนะจุดโทษ วีแกน ซึ่งเป็นแชมป์เก่าไป 2-4 โดยในเกม 120 นาทีทั้งคู่เสมอกัน 1-1 โดยแรมซีย์ถูกเปลี่ยนตัวออกในช่วงเวลาพิเศษนาทีที่ 113 และเป็นคิม คัลสตอร์ม ที่ถูกเปลี่ยนตัวมาแทนที่ 
ในนัดชิงชนะเลิศเอฟเอคัพ กับ ฮัลล์ซิตี แรมซีย์เป็นผู้ยิงประตูให้กับอาร์เซนอลในนาทีที่ 109 ซึ่งเป็นช่วงเวลาพิเศษ หลังจากที่ทั้งคู่เสมอกัน 2-2 ทำให้อาร์เซนอลเป็นฝ่ายชนะไป 3-2 และยังถูกยกให้เป็นแมนออฟเดอะแมตช์ ทำให้อาร์เซนอลได้แชมป์เอฟเอคัพไปเป็นสมัยที่ 11 นับว่ามากที่สุดเทียบเท่าแมนเชสเตอร์ยูไนเต็ด และถือว่าแชมป์รายการแรกของสโมสรด้วยในรอบ 9 ปี 
ในระดับทีมชาติ ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งเป็นครั้งแรกที่เวลส์ผ่านเข้ามาเล่นในรอบสุดท้าย และนับเป็นครั้งแรกในรอบเกือบ 60 ปีผ่านเข้ามาเล่นในรายการฟุตบอลระดับโลกรอบสุดท้ายเช่นนี้ เวลส์แม้จะเป็นเพียงทีมที่ถูกมองว่าเป็นรองหลาย ๆ ทีม แต่กลับสร้างผลงานได้อย่างดีเยี่ยม จนกระทั่งผ่านเข้ามาถึงรอบรองชนะเลิศ โดยเฉพาะการเล่นของแรมซีย์ที่ได้รับคำชมว่าเล่นได้อย่างดีเยี่ยม ทั้งจ่ายและยิงประตูเอง แม้ว่าในรอบรองชนะเลิศแรมซีย์จะไม่สามารถลงเล่นได้ก็ตามเพราะติดโทษห้ามลงแข่งขันจากการได้ใบเหลืองจากรอบ 8 ทีมสุดท้ายก่อนหน้านั้น
วาสคิวลาร์แคมเบียม

วาสคิวลาร์แคมเบียม  เป็นแคมเบียมที่อยู่ในเนื้อเยื่อลำเลียง สร้างไซเลมและโฟลเอมระยะที่สองในการเติบโตในแต่ละปีของพืช เป็นเนื้อเยื่อเจริญทางด้านข้าง แคมเบียมชนิดนี้ในลำต้นเกิดได้ 2 แบบคือ ฟาสซิคิวลาร์ แคมเบียม (Fascicular cambium) เกิดจากโปรแคมเบียม และอินเตอร์ฟาสซิคิวลาร์ แคมเบียม (Interfascicular cambium) เกิดจากพาเรนไคมาที่อยู่ระหว่างเนื้อเยื่อลำเลียงชุดแรก แคมเบียมทั้งสองชนิดนี้จะเรียงต่อกันจนเป็นวงรอบลำต้น
พอล คอนเชสกี

พอล คอนเชสกี (เกิดวันที่ 15 พฤษภาคม ค.ศ. 1981) เป็นนักฟุตบอลชาวอังกฤษ ตำแหน่งกองหลัง เคยเล่นในระดับพรีเมียร์ลีกกับชาร์ลตัน แอธเลติก, ฟูแลม และลิเวอร์พูล
ยอร์ดี เบราเวอร์

ยอร์ดี เบราเวอร์  เกิดเมื่อวันที่ 26 กุมภาพันธ์ ค.ศ. 1988 เป็นนักฟุตบอลชาวดัตช์ ปัจจุบันเล่นอยูในประเทศเนเธอร์แลนด์ กับสโมสรฟุตบอลฮาเบเอส กราเยินเฮาต์ (HBS Craeyenhout) เล่นตำแหน่งกองหน้า
นิกอลา ซาริช

นิกอลา ซาริช  เกิดเมื่อวันที่ 6 มกราคม ค.ศ. 1991 นักฟุตบอลชาวเดนมาร์ก ปัจจุบันเล่นอยู่ในประเทศเดนมาร์กกับสโมสรฟุตบอลทอร์นปือ เล่นตำแหน่งกอทีงหน้า
เวย์น บริดจ์

เวย์น ไมเคิล บริดจ์  เกิดเมื่อวันที่ 5 สิงหาคม ค.ศ. 1980 เป็นอดีตนักฟุตบอลชาวอังกฤษ โด่งดังในตำแหน่งแบ็คซ้าย สมัยที่เล่นให้กับสโมสรเซาท์แฮมป์ตันในพรีเมียร์ลีก โดยติดทีมชาติอังกฤษและได้ลงเล่นในฟุตบอลโลก 2002 รวมทั้งพาสโมสรเข้าถึงรอบชิงชนะเลิศเอฟเอคัพ ในปี 2003 ก่อนจะได้ตำแหน่งรองแชมป์
หลังสร้างชื่อเสียงกับเซาท์แฮมป์ตัน เวย์น บริดจ์ย้ายไปเล่นให้กับทีมอื่น ๆ ในพรีเมียร์ลีกอย่างเชลซี, แมนเชสเตอร์ซิตี, เวสต์แฮม ยูไนเต็ดและซันเดอร์แลนด์ โดยคว้าแชมป์พรีเมียร์ลีกได้ 1 สมัยร่วมกับเชลซี
ช่วงปลายชีวิตค้าแข้งเวย์น บริดจ์ ย้ายไปเล่นในระดับฟุตบอลลีกแชมเปียนชิปกับสโมสรไบรท์ตัน แอนด์ โฮฟ อัลเบียน และแขวนสตั๊ดกับสโมสรเรดิง
เกียรติยศ.
เชลซี
ส่วนบุคคล
สจวร์ต เทย์เลอร์

สจวร์ต เทย์เลอร์ (เกิดเมื่อวันที่ 28 พฤศจิกายน ค.ศ. 1980; ชื่อเต็ม: สจวร์ต เจมส์ เทย์เลอร์ (Stuart James Taylor)) นักฟุตบอลชาวอังกฤษ ปัจจุบันเล่นตำแหน่งผู้รักษาประตู ให้กับเซาแทมป์ตัน
เทย์เลอร์มีชื่อเสียงขึ้นมาจากการเป็นผู้รักษาประตูตัวสำรองของอาร์เซนอล สโมสรระดับใหญ่ของพรีเมียร์ลีก และได้ย้ายไปอยู่กับหลายสโมสรในหลายลีก ทั้งแอสตันวิลลา, เรดิง, เยโอวิลทาวน์ และลีดส์ยูไนเต็ด จนกระทั่งในต้นฤดูกาล 2016–17 จึงได้ย้ายมาเล่นในระดับพรีเมียร์ลีกอีกครั้งกับเซาแทมป์ตัน ด้วยสัญญาหนึ่งปี
ปาทริก วีเยรา

ปาทริก วีเยรา (เกิดวันที่ 23 มิถุนายน ค.ศ. 1976) เป็นอดีตนักฟุตบอลและผู้จัดการทีมชาวฝรั่งเศส ปัจจุบันเป็นหัวหน้าผู้ฝึกสอนของเจนัว สโมสรในเซเรียอา 
วีเยราได้รับการยกย่องให้เป็นหนึ่งในกองกลางที่ดีที่สุดแห่งยุค วีเยราเริ่มต้นอาชีพกับสโมสรกานใน ค.ศ. 1994 ซึ่งเขาสามารถทำผลงานได้อย่างโดดเด่นจนได้ย้ายไปมิลานในเซเรียอาในปีถัดมา ต่อมาใน ค.ศ. 1996 เขาได้ย้ายไปอังกฤษ เพื่อลงเล่นให้แก่อาร์เซนอลภายใต้การคุมทีมของอาร์แซน แวงแกร์ด้วยค่าตัว 3.5 ล้านปอนด์
ตลอด 9 ปีในพรีเมียร์ลีก วีเยราได้ลงเล่นในตำแหน่งกองกลางบ็อกซ์ทูบ็อกซ์ซึ่งมีรูปแบบการเล่นอันดุดัน เขาได้รับการแต่งตั้งให้เป็นกัปตันทีมตั้งแต่ ค.ศ. 2002 จนถึง ค.ศ. 2005 ซึ่งเป็นปีที่เขาอำลาทีม เขามีชื่อติดทีมยอดเยี่ยมพรีเมียร์ลีกถึงหกปีติดต่อกัน ตั้งแต่ ค.ศ. 1999 ถึง 2004 เขาพาอาร์เซนอลประสบความสำเร็จด้วยการคว้าแชมป์เอฟเอคัพสี่สมัยและแชมป์ลีกอีกสามสมัย ซึ่งรวมถึงการคว้าแชมป์แบบไร้พ่าย เขากลับอิตาลีเพื่อไปเล่นให้แก่ยูเวนตุส แต่เล่นได้เพียงฤดูกาลเดียว ทีมก็ถูกปรับตกชั้นเนื่องจากคดีกัลโชโปลี ทำให้วีเยราย้ายไปอินแตร์นาซีโอนาเล โดยเขามีส่วนช่วยให้อินเตอร์คว้าแชมป์ลีกได้สี่สมัยติดต่อกัน สุดท้ายแล้ว เขาย้ายไปแมนเชสเตอร์ซิตีและพาทีมคว้าแชมป์เอฟเอคัพก่อนที่ตัวเขาเองจะประกาศเลิกเล่นใน ค.ศ. 2011
วีเยราได้ลงเล่นให้แก่ทีมชาติฝรั่งเศสเป็นระยะเวลายาวนานถึง 12 ปี โดยมีบางช่วงที่เขาได้สวมปลอกแขนกัปตันทีม เขามีส่วนช่วยให้ทีมชนะเลิศฟุตบอลโลก 1998 และฟุตบอลชิงแชมป์แห่งชาติยุโรป 2000 เขายังได้ลงเล่นให้แก่ฝรั่งเศสในการแข่งขันฟุตบอลโลก 2002, ฟุตบอลชิงแชมป์แห่งชาติยุโรป 2004, ฟุตบอลโลก 2006, และฟุตบอลชิงแชมป์แห่งชาติยุโรป 2008 เขาได้ลงเล่นให้แก่ทีมชาติทั้งสิ้น 107 นัด และประกาศเลิกเล่นทีมชาติใน ค.ศ. 2010
หลังเลิกเล่นฟุตบอล วีเยราได้ผันตัวเป็นผู้จัดการทีมฟุตบอล โดยเขาได้ทำหน้าที่คุมทีมเยาวชนของแมนเชสเตอร์ซิตีใน ค.ศ. 2013 ก่อนที่จะย้ายไปคุมทีมนิวยอร์กซิตีในเมเจอร์ลีกซอกเกอร์ และกลับมายุโรปเพื่อคุมทีมนิสใน ค.ศ. 2018 แต่ก็ถูกไล่ออกในอีกสองปีถัดมา สุดท้ายแล้วเขาได้เข้ารับตำแหน่งผู้จัดการทีมคริสตัลพาเลซในเดือนกรกฎาคม ค.ศ. 2021 โดยคุมทีมอยู่จนถึงเดือนมีนาคม ค.ศ. 2023
"ประตูและผลจะแสดงของทีมชาติฝรั่งเศสก่อน เลขในช่องประตูหมายถึงผลประตูหลังจากที่วีเยราทำประตูได้"
เกียรติประวัติ.
ผู้เล่น.
อาร์เซนอล
อินเตอร์มิลาน
แมนเชสเตอร์ซิตี
ฝรั่งเศส
ผู้จัดการทีม.
Manchester City EDS
พัก จี-ซ็อง

พัก จี-ซ็อง (อักษรโรมัน: Park Ji-Sung; เกาหลี: ; ฮันจา: ; อาร์อาร์: "Bak Jiseong"; เอ็มอาร์: "Pak Chisŏng") เกิดเมื่อวันที่ 25 กุมภาพันธ์ ค.ศ. 1981 เป็นอดีตนักฟุตบอลชาวเกาหลีใต้และทีมชาติเกาหลีใตั เขาโด่งดังขึ้นมาในฐานะผู้เล่นของแมนเชสเตอร์ยูไนเต็ด และเป็นกัปตันทีมชาติเกาหลีใต้ ปาร์คเป็นนักเตะเกาหลีใต้คนแรกที่ได้เป็นกัปตันทีมในพรีเมียร์ลีกของอังกฤษ เป็นผู้เล่นที่ประสบความสำเร็จคนแรกของเอเชีย และ เป็นผู้เล่นคนแรกของเอเชียที่ลงเล่นรายการยูฟ่าแชมป์เปี้ยนลึกนัดชิงชนะเลิศ ปัจจุบันเป็นที่ปรึกษาให้กับสโมสรฟุตบอลช็อนบุกฮุนไดมอเตอส์ ในเคลีก ตำแหน่งปีกขวา
เกียรติประวัติ.
สโมสร.
เปเอสเฟ ไอนด์โฮเฟิน
แมนเชสเตอร์ยูไนเต็ด
ทีมชาติ.
เกาหลีใต้ อายุไม่เกิน 21 ปี
เกาหลีใต้
นรคีส ทัตต์

นรคีส ทัตต์ ("นูรกัส") เกิดเมื่อวันที่ 1 มิถุนายน พ.ศ. 2472 เป็นอดีตนักแสดงชื่อดังของบอลลีวูด ผลงานภาพยนตร์ที่มีชื่อเสียง ได้แก่ ธรณีกรรแสง นรคีสเป็นภรรยาของสุนีล ทัตต์ และมีบุตรด้วยกัน 3 คน ได้แก่ สัญชัย ทัตต์, อันชู และปรียา ทัตต์ นรคีสเสียชีวิตลงด้วยโรคมะเร็งตับอ่อน เมื่อวันที่ 3 พฤษภาคม พ.ศ. 2524 ขณะมีอายุได้ 51 ปี
ชยา พัจจัน

ชยา ภาทุรี พัจจัน (เกิด 9 เมษายน ค.ศ. 1948) เป็นนักแสดงและนักการเมืองชาวอินเดีย ผลงานภาพยนตร์ที่มีชื่อเสียงของเธอคือ โชเล่ย์, ฟ้ามิอาจกั้นรัก, ปาฏิหาริย์วิญญาณรักเหนือโลก และกัล โฮ นา โฮ โอ้รักสุดชีวิต เธอเป็นภรรยาของอมิตาภ พัจจัน และเป็นมารดาของอภิเษก พัจจัน อาชีพทางการเมือง ของ ชยา พัจจัน ได้รับการเลือกตั้งเป็น ส.ส. ของพรรคสมาสวาตี ปราตี เมื่อเดือนกุมภาพันธ์ ปี 2010
โทชิยะ ชิโนฮาระ

โทชิยะ ชิโนฮาระ (; โรมาจิ: "Shinohara Toshiya"; 29 ตุลาคม ค.ศ. 1959 —) เป็นผู้กำกับหนังการ์ตูนชาวญี่ปุ่น
ประวัติการทำงาน.
ปี 1980 เข้าทำงานในบริษัท TMS Entertainment, Ltd.
ทารา สิงห์

ทารา สิงห์  เกิดเมื่อ 19 พฤศจิกายน พ.ศ. 2471 เป็นนักแสดงชื่อดังของบอลลีวู้ด ผลงานที่โดดเด่น คือ ศึกสวรรค์มหัศจรรย์ทะลุฟ้า มหากาพย์รามกียรติ์ ภาค 1 มหากาพย์รามเกียรติ์ ภาค 2 ศึกเทวดา กัล โฮ นา โฮ โอ้รักสุดชีวิต นอกจากนี้ ทารา สิงห์ ก็ยังเคยเป็นนักมวยปล้ำชื่อดังของอินเดีย ก่อนที่จะเข้าวงการแสดงในปี พ.ศ. 2547 ทารา สิงห์ ได้รับเลือกเป็น ส.ส. เมืองมุมไบ ร่วมกับธรรมเมนทร
ชุมพร เทพพิทักษ์

ชุมพร เทพพิทักษ์ (5 กรกฎาคม พ.ศ. 2482 − 9 กรกฎาคม พ.ศ. 2560) ชื่อเล่น เดียร์ เป็นนักแสดงและอดีตผู้กำกับภาพยนตร์ชาวไทย
ประวัติ.
เกิดที่อำเภอสวี จังหวัดชุมพรเมื่อวันที่ 5 กรกฎาคม พ.ศ. 2482 จบการศึกษาจากโรงเรียนวัดขันเงินและโรงเรียนศรียาภัย เดินทางเข้าสู่กรุงเทพมหานคร เพื่อศึกษาต่อที่โรงเรียนช่างก่อสร้างอุเทนถวาย โดยพักอาศัยอยู่ในบ้านหลังเดียวกับ พล.ต.ท.วรรณรัตน์ คชรักษ์ (อดีตผู้บัญชาการตำรวจนครบาล และ ส.ส.บัญชีรายชื่อพรรคประชาธิปัตย์ พ.ศ. 2544) ซึ่งเป็นลูกพี่ลูกน้อง แต่ขณะที่เรียนเมื่ออายุได้ 17 ปี ต้องโทษจำคุกในคดีฆาตกรรมด้วยอาวุธปืน และรับสารภาพ จึงถูกลดโทษเหลือ 25 ปี จากนั้นได้รับการลดหย่อนโทษเรื่อยมา จนได้รับอิสรภาพในที่สุด ในระหว่างต้องโทษ อยู่ห้องขังเดียวกับ แคล้ว ธนิกุล
เข้าสู่วงการบันเทิงครั้งแรกด้วยการเป็นนักแสดงบทร้ายแทน ประจวบ ฤกษ์ยามดี นักแสดงบทตัวร้ายที่ไม่สบาย ด้วยความที่หน้าตาคล้ายกัน จากการชักชวนของ ปริญญา ทัศนียกุล และ ลือชัย นฤนาท ในเรื่อง "คมแสนคม" ในปี พ.ศ. 2507 ตามด้วยบทตัวร้ายมาโดยตลอด
ในปี พ.ศ. 2511 มีผลงานละครโทรทัศน์ทางช่อง 4 บางขุนพรหม, ช่อง 5 และช่อง 7 ในยุคแพร่ภาพระบบขาวดำ ด้วยการพลิกบทบาทมารับบทเป็นพระเอกบ้าง ซึ่งก็ได้รับการวิจารณ์ในตอนต้นว่า คนดูจะรับได้หรือไม่กับการที่ผู้ร้ายในแบบภาพยนตร์ใหญ่ มารับบทพระเอกในแบบละครโทรทัศน์ ซึ่งก็ได้รับบทพระเอกแนวลูกทุ่งหรือแอ็คชั่น และถือว่าประสบความสำเร็จพอสมควร
ต่อมาเป็นผู้กำกับภาพยนตร์ มีผลงานมากมาย อาทิ "ถุยชีวิต" (พ.ศ. 2521), "นักสู้ภูธร" ในปีเดียวกัน, "ขาดฉันแล้วเธอจะรู้สึก" (พ.ศ. 2522) และที่ประสบความสำเร็จที่สุดคือ "แหกค่ายนรกเดียนเบียนฟู" ในปี พ.ศ. 2520 ซึ่งได้รับรางวัลตุ๊กตาทองสาขาผู้กำกับยอดเยี่ยม และได้รับรางวัลอื่น ๆ รวมทั้งหมด 5 รางวัล และยังคงมีผลงานออกมาเป็นระยะๆ เช่น "บางระจัน" (พ.ศ. 2543),โหมโรง(พ.ศ. 2547), "ตำนานสมเด็จพระนเรศวรมหาราช ภาค ๒ ประกาศอิสรภาพ" (พ.ศ. 2550), "รักสยามเท่าฟ้า" (พ.ศ. 2551), "2022 สึนามิ วันโลกสังหาร" (พ.ศ. 2552) ผลงานละครโทรทัศน์ได้แก่ "สุสานคนเป็น" (พ.ศ. 2545) "ธิดาวานร 2" (พ.ศ. 2552) และ "เงาพราย" (พ.ศ. 2554) ผลงานละครเรื่องสุดท้ายคือเรื่อง ขุนกระทิง และผลงานภาพยนตร์เรื่องสุดท้ายคือเรื่อง ขุนพันธ์ (พ.ศ. 2559)
ชุมพรมีอาการป่วยด้วยโรคเส้นเลือดในสมองตีบตั้งแต่ปลายปี พ.ศ. 2559 ที่ผ่านมา และได้เสียชีวิตลงอย่างสงบ ณ โรงพยาบาลวิชัยยุทธ แขวงพญาไท เขตพญาไท กรุงเทพมหานคร เมื่อวันที่ 9 กรกฎาคม พ.ศ. 2560 ศรราม เทพพิทักษ์ ผู้เป็นลูกชายได้ทันดูใจจนวินาทีสุดท้าย มีพิธีพระราชทานเพลิงศพเมื่อวันที่ 17 กรกฎาคม พ.ศ. 2560 ณ วัดสระเกศราชวรมหาวิหาร แขวงบ้านบาตร เขตป้อมปราบศัตรูพ่าย กรุงเทพมหานคร
ชีวิตส่วนตัว.
ชีวิตส่วนตัว สมรสกับ มยุรี เทพพิทักษ์ (นามสกุลเดิม-ศรีสินธุ์อุไร) (ถึงแก่กรรมแล้ว) มีบุตรด้วยกันทั้งหมด 4 คน ซึ่งหนึ่งในจำนวนนั้นเป็นนักร้องและนักแสดงที่มีชื่อเสียง คือ ศรราม เทพพิทักษ์
วัดสำนัก

วัดสำนัก ตั้งอยู่หมู่ 7 บ้านสำนัก ตำบลวังทองแดง อำเภอเมืองสุโขทัย จังหวัดสุโขทัย เป็นวัดราษฎร์ สังกัดคณะสงฆ์มหานิกาย มีประวัติการสร้างตั้งแต่ พ.ศ. 2478 
ประวัติ.
ประวัติ.
วัดสำนักตั้งเมื่อ พ.ศ. 2478 เดิ่มเรียกชื่อว่า "วัดราชสำนัก" ตั้งตามชื่อหมู่บ้าน มีประวัติการสร้างตั้งแต่ พ.ศ. 2478 โดยนายม้วน ภักดีเป็นมอบถวายที่ดินให้เป็นผู้จัดสร้าง
ม่าจ้อโป๋

ม่าจ้อโป๋ (ฮกเกี้ยน:), ม่าโจ้ว (แต้จิ๋ว:), ไฮตังม่า (แต้จิ๋ว:) หรือ มาจู่  หรือ เทียนโหวเซี้ยบ้อ (แต้จิ๋ว:) เป็นเทวีแห่งทะเลตามคติศาสนาชาวบ้านจีน เป็นที่เคารพนับถือในหมู่ชาวฮกเกี้ยน ชาวแต้จิ๋ว และชาวจีนโพ้นทะเลที่ประกอบอาชีพประมงและเดินเรือ
มาจ้อโป๋เป็นเทพที่ได้รับการสักการะในช่วงต้นศตวรรษที่ 10 ในช่วงราชวงศ์ซ่ง ปัจจุบันการนับถือมาจ้อโป๋มีอยู่ทั่วทุกมุมโลก โดยมีศาลเจ้ามาจ้อโป๋มากถึง 3,000 แห่ง และถือว่าเป็นเทพที่ได้รับการนับถือมากที่สุดของไต้หวันอีกด้วย โดยถือว่าเป็นความเชื่อหรือศาสนาพื้นถิ่นของไต้หวัน มีการก่อตั้งเป็นสมาคมขึ้นมา โดยผู้ที่เคารพนับถือจะมีพิธีกรรมเดินทางแสวงบุญด้วยเท้า ตั้งแต่เวลากลางดึก พร้อมกับขบวนแห่เทวรูปของมาจ้อโป๋ไปตามสถานที่ต่าง ๆ เป็นระยะเวลานานถึง 9 วัน เชื่อกันว่าเมื่อขบวนแห่ของมาจ้อโป๋ผ่านมาถึงที่ไหน ผู้ที่อาศัยอยู่ที่นั่นจะได้รับความสงบสุข ความสามัคคีในครอบครัว ตลอดจนความสำเร็จในชีวิต และในพิธีกรรมนี้ยังมีการจัดเลี้ยงอาหารไปตลอดทางอีกด้วย
ในประเทศไทย ม่าจ้อโป๋ มักจะถูกเข้าใจผิดในหมู่ชาวไทยว่าคือเจ้าแม่ทับทิม ความจริงแล้วเจ้าแม่ทับทิมคือจุ้ยบ้วยเนี้ย  เทวีอีกองค์หนึ่งที่ถือว่าเป็นเทพแห่งท้องทะเลหรือการเดินเรือเช่นเดียวกัน จุ้ยบ้วยเนี้ยเป็นที่นับถือของชาวไหหลำ ในขณะที่ม่าจ้อโป๋เป็นที่นับถือของชาวฮกเกี้ยนและชาวแต้จิ๋ว ซึ่งในอดีตยุคที่ยังมีการค้าขายกันระหว่างไทยกับจีนด้วยเรือสำเภา ชาวไหหลำจะเดินทางมาถึงประเทศไทยในช่วงต้นปี คือ ราวเดือนมกราคม เนื่องจากเกาะไหหลำนั้นมีทำเลที่ตั้งอยู่ใกล้ประเทศไทยกว่า และจะทำการสักการะบูชาจุ้ยบ้วยเนี้ย เมื่อชาวฮกเกี้ยนและแต้จิ๋วเดินทางมาถึงจะอยู่ในราวปลายเดือนกุมภาพันธ์ถึงต้นเดือนมีนาคม เนื่องจากมณฑลกวางตุ้งและมณฑลฝูเจี้ยนตั้งอยู่ในแผ่นดินใหญ่ซึ่งไกลกว่า และก็ทำการสักการะม่าจ้อโป๋ด้วยเช่นกัน จึงทำให้เกิดความสับสนระหว่างเทพีทั้งสอง อีกทั้งเครื่องประดับยังใกล้เคียงกันอีกด้วย คือ เป็นเครื่องทรงสีแดง ทั้งนี้เกิดจากฝีมือช่างที่เกิดในประเทศไทย
โรงเรียนวัดเปี่ยมนิโครธาราม

โรงเรียนวัดเปี่ยมนิโครธาราม ตั้งอยู่ที่หมู่ 1 ตำบลหัวไทร อำเภอบางคล้า จังหวัดฉะเชิงเทรา สังกัดกองการมัธยมศึกษา กรมสามัญศึกษา กระทรวงศึกษาธิการ ได้รับอนุมัติให้จัดตั้งเมื่อ วันที่ 21 มิถุนายน พ.ศ. 2519 รับนักเรียนแบบสหศึกษา เดิมชื่อ "โรงเรียนหัวไทรวิทยา" ต่อมาเมื่อวันที่ 22 ธันวาคม พ.ศ. 2523 ได้รับพระมหากรุณาธิคุณจากพระบาทสมเด็จพระเจ้าอยู่หัวภูมิพลอดุลยเดชมหาราช พระราชทานนามโรงเรียนให้ใหม่ว่า "โรงเรียนวัดเปี่ยมนิโครธาราม"
โรงเรียนมีเนื้อที่ทั้งหมด 36 ไร่ 1 งาน 88 ตารางวา โดยท่านพระครูธรรมทีปาจารย์ เจ้าอาวาสวัดมูลเหล็ก อำเภอบ้านสร้าง จังหวัดปราจีนบุรี ดำเนินการจัดซื้อที่ดิน มอบให้กรมสามัญศึกษา จำนวน 35 ไร่ 2 งาน 70 ตารางวา ต่อมาเมื่อวันที่ 16 เมษายน พ.ศ. 2535 นายย้ง-นางเหมี่ยว คงแสงไชย ได้มอบที่ดินจำนวน 3 งาน 18 ตาราง
แคล้ว ธนิกุล

แคล้ว ธนิกุล (10 เมษายน พ.ศ. 2477 – 5 เมษายน พ.ศ. 2534) ชื่อเล่น เหลา อดีตผู้กว้างขวางในพื้นที่กรุงเทพมหานครและอดีตโปรโมเตอร์และผู้จัดการในวงการมวยไทย, มวยสากลและมวยสากลสมัครเล่นในประเทศไทย
ประวัติ.
แคล้ว ธนิกุล เกิดเมื่อวันที่ 10 เมษายน พ.ศ. 2477 ที่ตำบลดอนมะโนรา อำเภอบางคนที จังหวัดสมุทรสงคราม ในครอบครัวคนไทยเชื้อสายจีน ที่ได้ชื่อว่าแคล้ว เพราะตอนที่เกิดมีคู่แฝดด้วย แต่ว่าคู่แฝดได้เสียชีวิตไปหลังจากคลอดไม่นาน จึงได้ชื่อว่า "แคล้ว" ซึ่งหมายถึง การแคล้วคลาดจากอันตราย แคล้ว สมรสครั้งแรกกับ นางสงัด ธนิกุล มีบุตรชายหญิงด้วยกัน 2 คน แต่ก็ได้หย่าร้างกัน บุตรชายได้แก่ร้อยตรีนุกูล ธนิกุลสมาชิกสภาผู้แทนราษฎรจังหวัดสมุทรสงคราม
แคล้ว สมรสครั้งที่สองกับ นางเขมพร ต่างใจเย็น มีบุตรธิดาด้วยกัน 5 คน (ชาย 3 หญิง 2) อาทิ นาย คม ธนิกุล ,นาย กริช ธนิกุล ประธานกรรมการบริษัทเขมราชการสร้าง, นางสาว พลอย ธนิกุล กรรมการผู้ช่วยรัฐมนตรี เลขานุการนายก องค์การบริหารส่วนจังหวัดจังหวัดกาญจนบุรี,นาย ยุทธ ธนิกุล ประธานกรรมการบริษัทเขมราชไมนิงกรุ๊ป ,นางสาวแพรว ธนิกุล
เส้นทางสายผู้มีอิทธิพล.
แคล้ว ธนิกุล ได้เดินทางเข้าสู่กรุงเทพฯครั้งแรกด้วยการตามพี่สาวมาอยู่ที่ย่านสวนมะลิ ต่อมาไปดูการซ้อมมวยเลยรู้จักนักมวยรุ่นพี่ ชื่อ หมึก ตรอกทวาย และก็กลายเป็นเพื่อนสนิทกันตั้งแต่นั้นมา
จากนั้น แคล้ว ธนิกุล ก็สร้างชื่อด้วยการเป็นผู้กว้างขวางในย่านสวนมะลิ ในชื่อ "เหลา สวนมะลิ" หรือ "เฮียเหลา" มีผู้กว้างขวางเป็นเพื่อนสนิทสนมกันมากมายและมีลูกน้องอีกจำนวนมากด้วยเช่นกัน จนได้รับฉายาว่า "เจ้าพ่อนครบาล" หรือ "เจ้าพ่อเบอร์ 1" 
เส้นทางสายกีฬามวย.
ในแวดวงมวย แคล้ว ธนิกุล เป็นเจ้าของค่ายมวยของตัวเองที่มีชื่อว่า "ส.ธนิกุล" มีนักมวยที่มีชื่อเสียง อาทิ อินทรีน้อย ส.ธนิกุล, สมบัติ ส.ธนิกุล, บุญหลง-บุญหลาย ส.ธนิกุล เป็นต้น และยังเคยดำรงตำแหน่งนายกสมาคมมวยสากลสมัครแห่งประเทศไทย
การเสียชีวิต.
แคล้ว ธนิกุล เสียชีวิตในเวลาหัวค่ำของวันที่ 5 เมษายน พ.ศ. 2534 ที่ถนนปิ่นเกล้านครชัยศรี ในเขตอำเภอสามพราน จังหวัดนครปฐม จากการถูกลอบสังหารด้วยอาวุธสงคราม อาทิ ปืนเอ็ม 16, ปืนอาก้า, เครื่องยิงลูกระเบิดเอ็ม 79 อย่างอุกอาจ ขณะกำลังโดยสารไปในรถกระบะยี่ห้อนิสสันสีดำเพื่อเดินทางกลับบ้านที่จังหวัดสมุทรสงคราม พร้อมด้วยลูกน้องคู่ใจ คือ นายสกุลยุทธ์ ทองสายธาร หรือฉายา "ตี๋ ดำเนิน" หรือ "มือปืนร้อยศพ" สภาพรถทั้งคันพรุนไปด้วยรูกระสุน และศพของทั้งคู่ก็ถูกยิงเลือดโชก โดยเฉพาะนายแคล้วที่นั่งอยู่เบาะหลัง ที่ภายในปากยังอมพระเครื่องอยู่ ด้วยหวังว่าจะช่วยคุ้มครองให้ปลอดภัย ซึ่งสาเหตุการลอบสังหารครั้งนี้ จนปัจจุบันก็ยังไม่สามารถหาผู้กระทำผิดมาลงโทษได้ ซึ่งก่อนหน้านั้นแคล้วเคยถูกลอบสังหารด้วยกระสุนและระเบิดมาแล้วถึง 2 ครั้ง จนกลายเป็นคำร่ำลือกันต่าง ๆ นานา ด้วยในขณะนั้น ทางคณะรักษาความสงบเรียบร้อยแห่งชาติ (รสช.) ซึ่งได้กระทำการรัฐประหารไปก่อนหน้านั้นไม่นาน มีนโยบายปราบปรามผู้มีอิทธิพลต่าง ๆ ซึ่งเชื่อกันว่า แคล้ว ธนิกุล เองก็เป็นหนึ่งในรายชื่อเหล่านั้น
วรรณพร ฉิมบรรจง

วรรณพร ฉิมบรรจง (ชื่อเล่น: ทราย) อดีตนักแสดงสาวที่มีชื่อเสียง เกิดวันที่ 26 กรกฎาคม พ.ศ. 2523 ที่อำเภอพระประแดง จังหวัดสมุทรปราการ เข้าสู่วงการบันเทิงด้วยการเป็นผู้ชนะเลิศจากการประกวดมิสทีนไทยแลนด์ ประจำปี พ.ศ. 2539
ประวัติ.
วรรณพร ฉิมบรรจง (ชื่อเล่น: ทราย) เกิดวันที่ 26 กรกฎาคม พ.ศ. 2523 ที่อำเภอพระประแดง จังหวัดสมุทรปราการ เป็นนักแสดงทางสถานีโทรทัศน์สีกองทัพบกช่อง 7 เข้าสู่วงการบันเทิงด้วยการเป็นผู้ชนะเลิศจากการประกวดมิสทีนไทยแลนด์ ประจำปี พ.ศ. 2539 ทรายโด่งดังจากการแสดงละครเรื่อง "แม่ย่านาง" โดยรับบท เมธาวลัย หรือ เมธ์ ซึ่งเป็นนางเอกของเรื่อง จากนั้นได้สร้างชื่อเสียงของเธอ และมีผลงานละครโทรทัศน์อื่น ๆ อีกมากมาย ด้านการแสดงภาพยนตร์ทรายได้รับโอกาสแสดงภาพยนตร์เรื่อง ถนนนี้หัวใจข้าจอง คู่กับ มณฑล จิรา จากการกำกับของ คิด สุวรรณศร
มีผลงานละครเรื่องสุดท้ายคือเรื่อง "กระต่ายหลงจันทร์" ทางช่อง 7
ผลงาน.
ละครโทรทัศน์.
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครทั้งหมดด้านล่างนี้ออกอากาศทางช่อง 5
ภาพยนตร์.
ในส่วนของภาพยนตร์ได้แก่ "ถนนนี้หัวใจข้าจอง " (พ.ศ. 2540)